
Stranbêja Evînê 


Öcalan parlamenterên kurd vegerand meclîs 


Piştî ku Dadgeha Destûrê 
DTP’ê girt, rayedarên partiyê bir- 
yar dan ku ji parlamentoya tirk 
vekişin. Rewşa zindana Öcalan, 
girtina DTP’ê, êrişa gerîllayên 
PKK’ê li Tokatê, çalakiyên kur- 
dan, pevçûnên li kolanan di nav- 
bera tirk û kurdan de û vekişîna 
parlamenterên kurd ji meclîsa 
tirk, ku li ser hevûdû rûdan, li Tir- 
kiyeyê bû sedemê xofeke mezin. 
Di raya giştî de careke din hêvi- 
ên ji aştiyê qut bûn û siyaseta 
’ê ya “vebûna demokratîk” 
edemê rexneyên giran. 

Rêvebirên DTP’ê û koma par- 
lamenteran hefta borî çûn Amedê 
û ji bo diyarkirina helwesteke 
hevbeş û gavên dahatûyê tevlî ci- 


vîna Kongreya Civaka Demokra- 
tîk bûn. 

Di heman demê de Serokê 
PKK’ê Abdullah Öcalan ji zin- 
dana îmraliyê mudaxeleya pêva- 
joyê kir û ber li vekişîna meclîsê 
ya koma parlamenterên DTP’ê 
girt. Öcalan berewajiyê DTP û rê- 
vebiriya PKK’ê, ji parlamenteran 
xwest ku di meclîsê de berdewam 
bikin û tevlî Partiya Aştî û De- 
mokrasiyê bibin. 

Serokê qedexekirî yê DTP’ê 
Ahmet Turk, roja înê encama ci- 
vînên xwe ragehand raya giştî û 
got ku wê li ser daxwaza Öcalan 
vegerin nav xebata meclîsê. 

Li ser daxuyaniyên Öcalan û 
paşvegavavêtina parlamenterên 


kurd, atmosfera giran ya ser siya- 
seta Tirkiyeyê belav bû û çalakî û 
protestoyên kurdan bi giranî bi- 
dawî bûn. Helwesta Öcalan û 
pêşveçûnên rojên dawîn careke 
din bû sedemê şîroveyên hêvîdar. 

Öcalan piştî helwesta parla- 
menterên DTP’ê ya vekişandina 
ji parlamentoyê nirxand û wiha 
got: “Bila vegerin parlamentoyê 
û li wir têkoşîna demokratîk bi- 
meşînin. Çareserî di têkoşîna de- 
mokratîk de ye. Hîn wextê 
îstîfakirinê nehatiye. Dikarin ve- 
gerin parlamentoyê û siyaseta de- 
mokratîk pêkbînin.” 

Ahmet Turk li ser vê yekê got 
wan li ser pêşniyaza Öcalan bir- 
yara xwe guhertine û ji bo girîn- 


(Wêne: Diha) 

giya demokrasiyê wê li parlamen- 
toyê xebatên xwe berdewam bikin. 
Parlamenterê Stenbolê yê ser- 
bixwe Ufuk Uras jî biryara DTP’ê 
di cîh de nirxand û got ew ji bo 
avakirina grûbek nû amade ye. 

Parlamentera Amedê Gûlten 
Kişanak diyar kir ku ew hêvî 
dikin pirsgirêka qedexeya ser 
Ahmet Turk û Aysel Tuglukê ça- 
reser bibe, lê ew bawer nakin ku 
bi “formula Mêrdînê” ev yek pêk 
bê. Parlamenterê Mûşê Sirn 
Sakik jî ragihand ku ew êdî enda- 
mên BDP’ê ne. Di vê navberê de 
Partiya Aştî û Demokrasiyê 
(BDP), li gelek bajar û navçeyên 
Kurdistanê avahiyên xwe bi 
coşên mezin vekirin. ► 6 


Öcalan mudaxele kir! 

DTP bi nave BDP vegeriya meclîsê 

Budceya sala 2010’an a Kur- 
distanê 763333000000 dînar e. 
Endamê Civata Nûnerên îraqê 
Samî Etroşî di daxwiyaniyekê de 
bo Rûdawê ragehand ku di sala 
2010’an de giringiyek zêde ji 
xizmên enfalkirî, şehîd û girti- 
yên siyasî ên Kurdistan û iraqê 
re hatiye danîn. 

Budceya sala 2010’an a iraqê 
ku biryar e vê heftê li parlamenê 


bê nîqaşkirin. Her wek Samî Et- 
roşî ragehand, li gor rêjeya ji % 
17 budceya Herêma Kurdistanê 
û piştî lêderxistina mesrefên gi- 
ring, budceya sala 2010’an a He- 
rêma Kurdistanê 7 trilyon û 63 
milyar û 333 milyon dînar (8 
milyar û 500 milyon dolar) dibe. 
Li gor qanûna budceyê jî divê 
budceya Pêşmerge liser Weza- 
reta Parastina iraqê be. 


Serokwezîrê Hikûmeta He- 
rêma Kurdistanê Dr. Berhem 
Salih hefta borî tevî şandeyeke 
hikûmetê çû Tahrana paytexta 
Komara Îslamî ya îranê. Serok- 
wezîr Salih di derbarê serdana 
xwe de got ku armanca ji ser- 
dana şendeya Kurdistanê go- 
tûbe- jkirina çend pirsên giring û 
aktuel bi berpirsên Îranî re ye û 
got ku wê pirsa bazirganiya nav- 


bera Hewlêr û Tehranê jî yek ji 
mijara aliyan be. Salih û şandeya 
pê re li firokexaneya Mihrabadê 
ya li Tehranê ji aliyê berpirsên 
wezareta derve ya îranê û jima- 
reyek ji berpirs û nûnerên Hikû- 
meta Herêma Kurdistanê li îranê 
hatin pêşwazîkirin. Serokwezîr 
Berhem Salih û şandeya pê re ci- 
vîna xwe ya yekem wê ligel We- 
zîrê Derve yê îranê pêk bîne. 

Silemani 


Budce ya PDK û YNK'ê kêm dibe 

Eger budce ya nû li Parlamenê bê pejirandin wê para PDK û 
YNK'ê kêm bibe. Li aliyê din Fraksiyona Kurdistanî naxwaze 
ku budceya Goran bibe wek a herdu hêzan. 


NEWZAD MEHMUD 


Silêmanî (Rûdaw) - Ji bo rêxis- 
tina budceya partiyan du proje li 
Parlamena Kurdistanê tên gotûbêj- 
kirin. Ev proje li derveyî parlamenê 
jî di navbera partiyan de nîqaşeke 
germ çêkiriye. Yek ji wan projeyan 
biryara budceya partiyan e ku ji 
aliyê Fraksiyona Kurdistanî ve ha- 
tiye amadekirin, a din jî proja ya- 
saya budceya partiyan e ku ji aliyê 
Fraksyona Goran ve hatiye berhev- 
kirin. Herdu proje jî partiyên biçûk 
ji wergirtina budceyê bêpar dike. Ji 
ber ku herdu fraksyon dixwazin pî- 
vana sereke ya budceya partiyan li 
gor jimara kursî an jimara dengde- 
rên partiyan be. Fi gel wê xebatê 
hinek taybetmendiyên din jî li ber 
çav bê girtin. 

Fi gor projeya biryara rêxistina 
budceya partiyan ku ji aliyê Frak- 
siyona Kurdistanî ve hatiye pêşkêş- 
kirin, ew yasa pişta xwe bi qanûna 
hizban girêdide, ku di gera yekem 


a parlamenê de derketiye û budce- 
danîn ji bo partiyan behs kiriye, lê 
bahsa pîvanan nehatiye kirin. Li 
gor wê yasayê divê hizb destûrê ji 
Wezareta Navxwe bistîne û hizb 
pênase kiriye, ku mercek jê ew e, 
divê binkeya sereke ya partiyê li 
paytext be, lê Bizava Goran ne par- 
tiyek siyasî ye û destûr jî wemegir- 
tiye. Lewra li gor projeya Fraksi- 
yona Kurdistanî, eger wek partî 
tevlî meclîsê nebe Goran ji budceyê 
bêpar dimîne. 

Parlamneterê Goran Îsmaîl Gela- 
leyî projeya Fraksiyona Kurdistanî 
rexne dike: “Fraksiyona Kurdistanî 
dixwaze Goran ji budca partiyan 
bêpar bike. Eger bixwazin deriyê 
pêkhateyên siyasî bigrin, ew niye- 
teke nebaş e û dûrî demokrasiyê 
ye.” 

Endamê Fraksiyona Goran Kar- 
do Mihemed ku endamê Lijna Da- 
rayî ya Parlamenê ye, di beşdarê 
gotûbêjên lêjneya darayî ya derbarê 
wan du projeyan de wiha dibêje: 


“Ger bahsa xebata çiya bê kirin, Bi- 
zava Goran ji dîroka tevgera rizga- 
rîxwaziya gelê me û xebata çiya û 
serkirdayetîkirinê ne cudakirî ye, lê 
em bawer in ku divê yasa li gor da- 
neyên nû be.” 

Heta niha budceya PDK û 
YNK’ê nêzîkê 35 milyon dolar bû. 
Ew proje dawî li wê budceyê tînin 
û ger heryek ji pîvanên kursî û ji- 
mara dengderan jî bê pejirandin, wê 
demê budca Bizava Goran nêzîkî 
budceya herdu hizbên din dibe. Di 
vê derbarê de Kardo Mihemed 
wiha diaxife: “Li piraniya cîhanê ji- 
mara kursiyan dikin pîvan û gelek 
jî nêzîk e ku jimara kursiyan bibe 
pîvan.” Îsmaîl Gelaleyî weke Kar- 
do navbirî piştrast dike, lê nerînên 
xwe wiha tîne ziman: “Em naxwa- 
zin budca Bizava Goran 35 mil- 
yona dolar be, belku em dixwazin 
qasekî qanûnî û guncaw be, ne ku 
bi wî awayê ku PDK û YNK wer- 
digrin.” 


DYA'yê vebe 


Hewlêr (Rûdaw) - Du enda- 
mên Congress a Amerîkayê pêş- 
niyamameyek pêşkêşî Komîsyo- 
na Karûbarên Derve ya Amerîka 
kirin û tê de xwestin ku li He- 
rêma Kurdistanê konsolxana 
Amerîkayê bê vekirin. 

Nûnerê Herêma 46’an ê Eya- 
leta California Dana Rohrabac- 
her û Nûnerê Herêma 4’an ê 
Eyaleta Teensy David MacLean 
bo dîtin û pesendkirinê pêşniyara 
xwe xistin ber Komîsyona Karû- 
barên Derve ya Congress ê Ame- 
rîkayê. 

Rohrabacher û MacLean di 
pêşniyarnameya xwe de dibêjin 
ku vekirina kosolxaneya Amerî- 
kayê li Herêma Kurdistanê li gel 
siyaseta niha ya Amerîkayê û bo 
asayîkirina peywendiyên di nav- 
bera Amerîka û Iraqê de li ser 
astên diplomatik, bazirganî, kul- 
tûrî û perwerdeyî, dibe alîkar. 

Herwiha navbirî dibêjin ku 
dema hêzên Amerîka ji Iraqê ve- 
kişin wê jimareke zêde ya hem- 
welatiyên Amerîka li Iraqê bimî- 


nin, lewma jî vekirina konsolxa 
neyekê li Herêma Kurdistanê di 
berjewendî û hêsankirina vê pê- 
vajoyê de dibe. Rohrabacher û 
MacLean tekez dikin ku vekirina 
konsolxana Amerîka li Hewlêrê 
derfeta geştkirinê di navbera 
Amerîka û Herêma Kurdistanê 
de zêdetir dike, herwiha derfeta 
baştir naskirina hemwelatiyên 
herdu aliyan misoger dike. 

Di pêşniyarnameya xwe de, 
herdu endamên Congressê xaleke 
din a erênî ya vekirina konsol- 
xana Amerîka li Hewlêrê wiha 
eşkere dikin: “Dibe sedemê hê- 
sankirina karê hemwelatiyên 
Amerîkî yên li Herêma Kurdis- 
tanê dijîn, ger konsolxane li wir 
bê vekirin êdî pêwîst nake bo ka- 
rûbarên xwe herin Bexda û ji- 
yana xwe bixin xeterê.” 

Ji bilî ku peywendiyên bazir- 
ganî û hatina sermayedarên Ame- 
rîkî bo Herêma Kurdistanê 
zêdetir dike, vekirina konsolxana 
Amerîkayê, Herêma Kurdistanê 
dike wek dergehek. 


David McLean 

Dana Rohrabacher 


Endamên Congressê: 

Divê li Hewlêrê 


konsolxana 



Li balefirxanê tonek zêr hat girtin 


Silêmanî (Rûdaw) - Li balefir- 
xaneya bajarê Silêmaniyê hêzên 
gûmrigê di kontrola rêwiyan de to- 
nekî zêr girtin. Çend bazirganên ku 
dixwestin zêran bibin Dûbaî, ji 
aliyê gûmrika balefirxaneyê hatin 
sekinandin û zêrên ku bi wan re 
bûn, hatin girtin. 

Rêveberê Ragihandina Balefir- 
xaneya Navnetewî ya Silêmaniyê 
Dana Mihemed ew nûçe ji Rûdawê 
re piştrast kir û daxuyand ku ew zêr 
ji çend bazirganan hatiye girtin: 
“Çend bazirgan di dema tomarki- 
rina bar de rêjeya zêrên xwe wek 
nîv kîloyî ragihandin; lê piştre eş- 
kere bû ew zêr ji wê yekê zêdetir 


bû. Ji ber vê ji aliyê gûmriga bale- 
firxaneyê ve hat dest li ser kirin. 
Cara yekem e ku ewqas zêde zêr bi 
qaçaxî ji bo derve bê rêkirin.” 

Çavkaniyek ji rêveberiya kont- 
rolê ya zêr û zîvan piştrast kir ku 
ew zêr li Balefirxaneya Navnetewî 
ya Silêmaniyê hatine girtin û wiha 
domand: “Wan bazirganan zêrên li 
cem xwe wek 400 kg tomar kirî- 
bûn. Lê dema wan zêran tînin bale- 
firxaneyê û ji aliyê gûmriga bale- 
firxaneyê ve tê pîvan, derdikeve 
holê ku zêr ji tonek zêdetir in. Ji ber 
vê jî tê dest li ser kirin. Ew bazirgan 
dixwestin wan zêran bibin Dûbaî û 
li wê derê bifîroşin.” 


Li gor fermanekî ji Wezareta Da- 
rayî ya Herêma Kurdistanê, her ba- 
zirganekî zêran dikare hinek zêr 
bibe derveyê Kurdistanê, lê divê 
heman kêş bi dirûstkirî vegere. 

Li gor îstatîstîka Balefîrxaneya 
Hewlêrê ya Navnetewî, di meha 
mijdarê de 1 ton û 134.250 kg zêr 
çûye derve û beramberî wê jî 1 ton 
û 132 kg hatiye hundir. Herwiha li 
gor îstatîstîka rêveberiya kontrolê 
ya curê zêr û zîvan, di 11 mehên 
derbasbûyî de 11 ton û 158,902 kg 
zêr hatiye kontrola curê zêr û zîvan 
û lêgerîn jê re hatiye kirin. Sala der- 
basbûyî jî lêgerîn ji bo 22 ton û 
904,35 kg zêr hatiye kirin. 







Hejmar25 | Sêşem | 22. I<anûn2009 


KURDISTANI 


3 


Şîretkarê konsolxaneya Amerîkayê Kenneth Katzman: 

DYA nikare soz bide kurdan 


HAWAR EBDULREZAQ 

Hewlêr (Rûdaw) - Katzman di 
hevpeyvîna li gel Rûdawê de behsa 
rola DYA’yê di pejirandina yasaya 
hilbijartina iraqê de dike ku iraq, 
Kurdistan, Amerîka û Neteweyên 
Yekbûyî du mehan pê ve mijûl bûn. 
Tê gotin ku DYA’yê zext li kurdan 
kiriye ku yasayê bipejirînin û li 
hemberî pejirandina yasayê jî kur- 
dan hinek soz ji DYA’yê wergirtine. 
Gelek kes û navendên çavdêrî yên 
Kurdistan û iraqê di wê baweriyê 
de ne ku serokatiya kurd di bin 
zextên DYAyê de yasaya hilbijar - 
tinê ya iraqê erê kirine. Di vê der- 
barê de nêrîna we çiye? 

Ez bi zext bi nav nakim. Amerîka 
dixwaze ku di demek herî zû de li 
îraqê hilbijartin çê bibe, ji ber ku li 
gor peymana li gel Hikûmeta iraqê 
divê di demekî diyar de hêzên wan 
ji îraqê vekêşin û rêveberiya 
Obama jî ew dem diyar kiriye. Eger 
qanûna hilbijartinê nehatiba peji- 
randin û heta wê demê hilbijartin 
nehatina kirin, wê demê Amerîka 
neçar dibû demê vekêşana hêzên 
xwe paşve bixe. Ev jî ji Amerîka re 
dibe pirsgirêk û hêjmara qûrbani- 
yên wê zêdetir dibe. Em dizanîn pê- 
kanîna hikûmeta nû pêwîstî bi çend 
hefteyan heye, ji ber ku cara des- 
pêkê avakirina hikûmetê 5 mehan 
dom kir. Her ji ber vê jî Amerîka 
hewldida ku kurdan bi yasaya hil- 
bijartinê razî bike. 

Di daxuyaniya Koçka Spî ya di 
derbarê pejirandina yasayê de 
behsa maddeya 140 hatiye kirin. 
Hinek çavkaniyên kurdan dibêjin 
ku li beramberî razîbûna seroka - 
tiya kurdan, Amerîkayê soz daye 
ku di bicihkirina wê maddeyê de 
piştgiriya wan bike. Amerîkayê ti 
sozek wiha daye kurdan? 

Ez ne di wê baweriyê de me ku ti 
biryarek dabe. Ji ber ku vê rêvebe- 
riyê deshilata wê yekê nîne ku li ser 
wê meseleyê sozan bide. Ev pirsgi- 



Kenneth Katzman 

rêk, pirsgirêkeke di navbera Hikû- 
meta Navendî ya iraq û kurdan de 
ye. Rêveberiya Obama nikare bi 
navê Hikûmeta iraqê ya Navendî 
biaxife. Divê li ser vê meseleyê gif- 
tûgo bên kirin û Amerîka nikare ti 
sozan bide kesekî. 

Têkiliyên dîrokî yên di navbera 
kurd û Amerîkayê de ji mêj ve 
hene, şikestina şoreşa Kurdistanê 
ya sala 197S’au mînakek diyare. 
Çi garantiyek li gel Amerîka heye 
ku vê carê kurdan nefiroşe? 

Ya tu behs dikî rewşekî cûda bû, 
lê niha kurd beşek ji Hikûmeta Na- 
vendî ya iraqê ne û beşek ji pêkha- 
teya siyasî ya wî welatî ne. Bi 
nêrîna min ew rewşekî pir cûda bû, 
niha kurd rûbirûyê hikûmetekî des- 
hilatdar nabin û şerê çekdarî nakin. 
Lê hinek kurd hest dikin ku Ame - 
rîka ji sala 200S ’an ve digiftûgo - 
yên pirsêngiring de wek tê xwestin 
piştgiriya wan nekiriye? 

Çawan çi ji bo kurdan nekiriye? 
Niha hikûmeta navendî rê daye ku 
petrol ji Herêma Kurdistanê bê rê- 
kirin û hûn xwedî otonomiyek zê- 
detir in. Berî çend mehan we 
hilbijartin çêkir, serok, serokwezîr 
û saziya we ya parastinê heye. Her- 
wiha hêzên we yên pêşmergeyan 


mayine. Belê ev raste ku hinek na- 
kokiyên navçeyî hene ku hêj di ber- 
jewendiyên kurdan de nehatîne 
çareserkirin. Lê ev ne karê Amerîka 
ye ku soz li ser wan peymanan 
bide, divê ev mesele di navbera ira- 
qiyan bi xwe de bê çareserkirin. 
Hûn gûhertinên siyasî yên vê da - 
wiyê li Herêma Kurdistanê çawa 
dibînî? 

Bi nêrîna min ne ewqas erênî ne. 
Di wê baweriyê de me ku niha li 
Herêma Kurdistanê parçebûneke 
zêde heye. Ji ber dirûstbûna tevgera 
Goran, niha ji bo herdu partiyên 
deshilatdar reqabet heye. Ev jî yek- 
helwestiya kurdan zor dike, ji ber 
ku ew parçe-parçe bûn. Ev jî ji bo 
serkeftina danûstandinên li gel Hi- 
kûmeta Navendî erkê kurdan zor 
dike. 

Hûn di wê baweriyê de ne ku ev 
parçebûn bandoreke neyênî li ser 
berjewendiyên kurdan ên piştî hil - 
bijartina Parlamena iraqê bike? 
Belê, egerekî zêde heye. Egera 
wê yekê heye ku hinek aliyên kur- 
dan biçin pal aliyekî Şîe û çend ali- 
yên kurdan ên din jî biçin pal hinek 
aliyên ereban. Herwiha dibe ku 
Lîsta Hevpeymana Kurdistanê den- 
gekî zêde bidest nexîne. 


“Kurdistan azadtirîn welatê 
Rojhilat 


SABÎR QADÎRI 

Hewler - Paulo Kasaka siyaset- 
medarekî portûgalî ye û 10 salan 
endamê Parlamena Ewrûpayê bû. 
Kasaka bi armanca amadekirina ra- 
porekê li ser pêşeroja iraqê piştî ve- 
kişandina artêşa DYA’yê, serdana 
Herêma Kurdistanê kir û li gel hej- 
mareke zêde ya berpirs û xelkên 
îraqê civiya. Kasaka gelek caran 
çûye Kurdistanê û peywendiyên wî 
yên bi hêz li gel berpirsên kurd 
heye. Navborî di hevpeyvîneke li 
gel Rûdawê de behsa pêşveçûnên 
siyasî yên vê dawiyê li Herêma 
Kurdistanê dike û giring dinirxîne 
ku di hilbijartinan de hevrikiyeke 
bihêz di navbera aliyên siyasî de 
hebûye: “Bi baweriya min pênga- 


vên Herêma Kurdistanê divê li gel 
rewşa Rojhilata Navîn bên pîvan. 
Nabe em bi çavekî Ewrûpî berê 
xwe bidin Kurdistana iraqê lê divê 
li gel welatên cîran bê daneberhev- 
kirin. Li gor min Herêma Kurdis- 
tanê serkeftineke mezin bi dest 
xistiye. Li gor welatên Rojhilata 
Navîn, Herêma Kurdistanê ji he- 
mûyan azadtir e.” 

Kasaka mînakekê dide û dibêje 
ku çavên wi li rojnameyeke kurdî 
ku bi zimanê îngilîzî derdikeve ke- 
tiye û wî di wê rojnameyê de gota- 
reke rexneyî di derbarê rewşa jinên 
ku di zindanên Hewlêrê de ne, 
xwendiye: “Min jî li gel serokê Par- 
lamena Kurdistanê Kemal Kerkûkî 
behsa vê meseleyê kir, yanî min ka- 
rîbû bi rêya vê rojnameyê vê pirs- 



Pêwîstiya 
Obama 
bi Barzanî 
hebû 



Serokê Herêma Kurdistana Iraqê 
Mesûd Barzanî dikare keyfxweş bibe. 

Serokê Amerîka Barrack Obama ji bo 

pejirandina yasaya hilbijartinê, bi telefonê 10 deqîqeyan li gel Barzanî 
axiviye. Rast e alîkarê Serokê Amerîka Joe Biden jî li gel Barzanî 
axivî. Di wê demê de wezîrê parastinê yê Amerîka Robert Gates jî 
serdana Hewlêrê kir, lê tû tişt ji wê yekê baştir nîne ku dû serok ji bo 
nehêlana cûdahiyan bi hevre biaxifin. 

Ji bo yasaya hilbijartinê erê bike, pêwîstiya Obama bi Barzanî hebû. 
Heta ji bo pêkanîna hikûmetekî seqamgîr rewş şiyaw be û hikûmetek 
rê bide ku Amerîka leşkerên xwe rewaneyî Afxanîstanê bike. Dema 
vekişînê jî pir nêzîk bûye. Obama di wê baweriyê de ye ku heta meha 
tebaxê, piraniya leşkerên xwe ji iraqê vekişîne. Herwiha wî ji mêjve 
soz daye ku 30 hezar leşkerên din rewaneyî Afxanîstanê bike û her 
dû-diliya li iraqê jî tê wateya piştgûhxistina Afxanîstanê. 

Barzanî daxwaza Obama pejirand û parlemenê yasaya hilbijartinê 
pejirand. Di heman demê de heyeteke payebilind a Kurdan jî bi ar- 
manca danûstandinên li gel berpirsên Amerîka û li gel penaberên Kurd 
ên li wî welatî gihiştin Washingtonê. Tê texmînkirin ku ji bo danûs- 
tandinên li gel Obama, Barzanî ji bo Amerîka bê vexwendin. 

Lê di dîtina hevaltiyê de Barzanî dibêje; wî daxuyaniyek siyasî ya 
bê hevta ji Obama gûh lê bû. Barzanî di derbarê giftogûya televizyonî 
ya li gel Obama got: “Obama bal kişand ser mafê Kurdan û soz da ku 
piştgiriya bicîhkirina wan bike.” Barzanî tû hur û kûriyek îtiraf nekir 
û kes jî di derbarê damezrandina dewletek Kurdan a serbixwe de naa- 
xife. 

Di heman demê de Barzanî li gel sozên Amerîka dimeşe ku ji bo 
wek beşek federaliya iraqê parêzvaniyê li otonomiya herêmê bike. Lê 
daxuyaniyên wî li iraq û Tirkiyê hejandinek dirûst kir. Ji ber ku sozên 
Amerîka tên wê wateyê ku piştgiriya daxwazên Kurdan e û Hikûmeta 
îraqê jî dijî wan daxwaza ye. 

Kurd dixwazin bûdçeya hêzên “pêşmerge” bikeve ser bûdçeya We- 
zareta Berevaniya iraqê. Ew dixwazin dû firqeyên leşkerî yên Kurdan 
bên zêdekirin û maddeya 140 a destûra iraqê ya ku têkilî bi çareseriya 
pirsgirêka Kerkûkê bê bicîhkirin. 

Herwiha dixwazin ew peymanên ku Hikûmeta Herêma Kurdistanê 
li gel şîrketên petrolê yên biyanî mor kiriye, bên pejirandin. 

Destlêwerdana Obama ya li ser çareserkirina krîza iraqê ya siyasî 
nîşanek din a ji bo pejirandina fîkrê dema berjewendiyên Amerîka 
dikevin metirsiyê. Washington amade ye ku li ser çend prensîban re 
baz bide û li reqîbên hemû hikûmetekî deshilatdar biaxife. Li Afxa- 
nîstanê jî her wê yekê dike. Di dema hikûmeta hatî hilbijartin nikaribe 
erkên xwe bîne cih, Washington amade ye li gel serokê eşîrên navx- 
weyî jî biaxêfe. 

Kiryarên Obama yên li iraqê hinek pirsên din jî tîne holê. Ew jî ew 
e ku çima ev siyaseta lêhatî ji bo çareserkirina nakokiyên navbera Fi- 
listîn û Israîlê de nîne. Mînak; çima rêveberiya Amerîka hewl nade 
ku nakokiyên navbera Fetih û Hamas çareser bike û hewl nade ku ev 
herdû alî bikevin nav rêkeftinekê. Ev jî dawî li wan dûdiliyên ku pro- 
seya aştiyê rastê hatî, tîne. 

Eger Amerîka Hamasê ji bo rêkeftinê pal bide, dibe ku bikarin ban- 
dorê li ser gûherîna helwesta wê rêxistinê ya beramberî Israîlê hebe. 
Bi taybet ji ber ku ji mêjve ye Hamas bi çareseriya dû dewletiyê razî 
ye. Lê li gel vê yekê jî dibe ku çareserkirina pirsgirêka Filistîn û Israîlê 
di çavê çareserkirina pirsgirêkên nava iraqê de ne ewqasî girîng bin. 

Nivîskarê Rojnameya Haaretz a Îsraîlê 


Paulo Kasaka 

girêkê nas bikira, ev yek azadiya 
vir pêşan dide û gaveke zêde erênî 
ye. Di dawiyê de dibêjim ku tecru- 
beya demokrasiyê li Kurdistana 
îraqê mezintirîn tecrubeya demoka- 


siyê ye li Rojhilata Navîn e.” 

Bi baweriya hinek aliyan parçe- 
bûna Hevpeymaniya Kurdistanê zi- 
yanê dide kurdan, nemaze di 
hilbijartinên sala bê yên iraqê de û 
piştî wan jî. Kasaka dibeje ku ti 
desthilat li Rojhilata Navîn bi awa- 
yekî erênî berê xwe nade Herêma 
Kurdistanê û bi baweriya wî dest- 
hilata herî dilnexwaz jî îran e. Ka- 
saka dibeje ku desthilata îranê 
dîktatorîk e û li dijî xwezaya îranê 
ye ku ew tecrubeyeke demokratîk 
li kêleka xwe bi erênî pêşwazî bike. 

Li gor nêrîna Kasaka baştirîn ça- 


reserî bo bajarê Kerkûk û navçeyên 
cihê nakokiyê ew e ku çareserî li 
gor xwesteka xelkê bi xwe be û li 
gor maddeya 140’ê ya Destûrê 
îraqê meselê bê çareserkirin. 

Kasaka dibeje ku ew çûye Ker- 
kûkê û û li gel hemû aliyan axifîye 
û qet ne rast e ku pirsgirêkeke 
mezin li Kerkûkê heye ku qaşo 
turkmen ji aliyê kurdan ve tên êrîş- 
kirin: “Yên ku ji dil nîgeran in îran, 
Tirkiye, Bexda û Malikî ye.” 

Kasaka raporta vê dawiyê ya 
HRW jî rexne dike û dibeje ku aga- 
hiyên şaş tê de hene. 

Nîqaşa pirsgirêka kurd li kolanên Stenbolê 

“Divê destûr bigore” 


SÎRWAN H. BERKO 


Stenbol (Rûdaw) - Piştî qedexe- 
kirina Partiya Civaka Demokratîk 
(DTP) ji aliyê Dadgeha Desturê ya 
Tirkiyeyê ve, li vî welatî guftûgoya 
li ser prosêsa çareserkirina pirsgi- 
rêkên kurdî xurtir bûye. 

Li kolanên bajarên Tirkiyeyê de 
nerînên li ser vê prosesê û qedexe- 
kirina DTP’ê cuda ne. Partiyên ne- 
teweperest û alîgirên wan li dijî wê 
prosesê ne ku Hikûmeta Tirkiyeyê 
dest pê kiriye. Umran Engin vê hel- 
westa neteweperestên tirk fêm 
nake. Tirkê 39-salî Ûmran Engin ji 
Stenbolê ye û xebatkarekî bilind ê 
şirketa îtalî Pirelliyê ye. Ew ji Rû- 
dawê re diyar dike ku ew prosêsa 
“Vekirina Demokratîk” erênî dinir- 
xîne. Lê ev yek têra wî nake. Engin 
berdewam dike: “Bêyî guhertina 
Destûra Tirkiyeyê, ku di dema der- 


beya leşkerî, di sala 1980’î de, ha- 
tiye nivîsandin, ti guhertinên demo- 
kratîk li Tirkiyeyê nikarin pêk bên.” 
Engin xwe wekî welatiyekî demo- 
krat bi nav dike û wek welatiyekî 
Tirkiye doz dike ku li Tirkiyê “pro- 
seseke aşitiyê dest pê bike û bi ser 
keve.” Ûmran Engin li vê derê ne 
tenê berê xwe dide hikûmeta welatê 
xwe, lê herweha partiyên kurdî jî. 
Ew bangî parlamenterên kurd dike 
ku xebatên xwe yên demokratîk di 
nav parlamenê de pêk bînin û vê 
derfetê ji destê xwe bernedin. Di 
heman demê de Engin berê xwe 
dide partiya ku nû bi navê “Partiya 
Aştî û Demokratiyê” (Banş ve De- 
mokrasi Partisi - BDP) hatiye da- 
mezirandin û bang dike ku ew 
“guhê bide warên giring.” 

Dença Kartun jî prosesa li welatê 
xwe ji nêzîk ve dişopîne. Kartun 
welatiyeke ermenî ye. Xanima 22 


salî li Zanîngeha Stenbolê Beşa Bi- 
yolojî dixwîne. Ji bilî xwendina 
xwe ew herweha yek ji damezirê- 
ner û xebatkara radyoya Norradyo 
ye, ku di întemêtê de weşana xwe 
bi zimanên tirkî, ermenî, kurdî û 
yunanî dike. Kartun dibêje ku pro- 
sêsa ku li Tirkiyê dest pê kiriye, 
têra wê nake: “Lewra weke mînak 
ta niha behsa perwerdeya bi zimanê 
kurdî nayê kirin.” Li gorî wê hikû- 
meta Tirkiyê xwedî “bemameyeke 
veşartî ya nezelal e û ew ramanên 
xwe ji kesî re nabêje.” Ji ber vê se- 
demê Dença Kartun dibêje: “Ez ni- 
karim piştgirtiya “Vebûna 
Demokratîk” bikim.” Ew herweha 
qedexekirina DTP’ê bi tundî pro- 
testo û rexne dike û ew di wê nerînê 
de ye ku divê mirov “rola tevgera 
kurdî ya demokratîk di destpêkirina 
vê prosesê de înkar neke.” 



Kolana îstiklalê li Beyogluya 


"Xwendin li cem kesên mezin sifir e!" 

"Em dixwazin bibin alîkar da ku nifşeke azad, nifşeke 
ku bikaribe xwe û dîroka xwe nas bike bigihînin." 



Bostaniçi (Rûdaw) - Li Bakurê 
Kurdistanê hejmara pirtûkxaneyên 
ku belediyên DTP’ê vekirine ji du, 
sêyan derbas nabe. Yek ji wan jî 
Pirtûkxaneya Gel ya Şaredariya 
Bostanîçî ye ku bi ser bajarê Wanê 
ve ye. Pirtûkxane di sala 2005’an 
de hatiye vekirin. Bi armanca ku ji 
xwendekaran re bibe alîkar û asta 
xwendinê bilind bike, heta niha jî 
pirtûkxane di xizmeta gel de ye. 
Berpirsyarê pirtûkxaneya şareda- 
riya Bostanîçî, Bedran Babat, di 
derbarê rewşa pirtûkxanê de ji Rû- 
dawê re axifî. Babat da zanîn ku ew 
dixwazin di hêla çandî û civakî de 
ji gelê Bostanîçî û bi taybetî jî ji 
xwendekaran re bibin bersivek: 
“Di pirtûkxaneya me de gelek pir- 
tûk peritî û kevn in. Lê dîsa jî em 
dixwazin li gorî îmkan û derfetên 
xwe ji şagirtên bajêr re xizmetekî 
bikin. Berî demekê bi navê ‘Pirtû- 
kek, zarokek! ’ me kampanyaya pir- 
tûkan li dar xist. Bi vê kampanyayê 
re ji her çar aliyê welat bi ser me de 
pirtûkrijiyan. Çapemenî eleqeyeke 
baş nîşan da...” 

Bedran Babat lê zêde dike ku bi 
vê kampanyayê re karîne pirtûkxa- 
neya xwe nû bikin û gelek pirtûk 
bexişandine belediyên din jj: “Ji 
her alî ve pirtûk û rexneyên baş ji 
me re tên. Lê me kampanyaya xwe 
berfireh kir û ji bo xelkên bajêr me 
daxwaza kinc, pêlav û malzemeyên 
xwendin û nivîsandinê jî kir. Heta 
niha me li gelek xwendekarên feqîr 
kinc û pêlav belav kir. Em heta da- 
wiyê ji vê xebata xwe kêfxweş in. 
Em dixwazin bibin alîkar da ku nif- 
şeke azad, nifşeke ku bikaribe xwe 
û dîroka xwe nas bike bigihînin.” 

Hejmara niştecihên bajarokê 
Bostanîçî ji ber koçberiyê di van 
panzdeh salên dawî de ji 2.500 
kesan gihîştiye 25.000’î, loma bi 
xwe re gelek pirsgirêkên civakî jî 


aniye. Babat destnîşan dike ku 
rewşa feqîriyê ya malbatan bandorê 
li xwendekaran jî dike: “Mixabin li 
vî bajarokî ji bo motîvekirina 
xwendinê tiştek tune. Milet bêkar e, 
rewşa aborî bi rengekî nebaş xwe li 
ser psîkolojiya zarokan jî datîne. 
Loma bi her awayî ji van xwende- 
karan re alîkarî lazim e...” 

Babat diyar dike ku di pirtûkxanê 
de li derdora dused pirtûkên kurdî 
hene, lê kêm tên xwendin: “Mixa- 
bin ji ber asîmilasyon û tunebûna 
perwerdeya kurdî kêm kes pirtûkên 
kurdî dixwînin. Pirr kes xwendin û 
nivîsandina kurdî nizanin, fêm 
nakin, loma berê xwe nadin pirtû- 
kên kurdî. Herî zêde klasîkên din- 
yayê, klasîkên tirkî û hin celeb 
pirtûkên din têne xwendin. Dema 
mirov bêje pirtûk, mirovên mezin 
zêde guhê xwe nadinê, ji wan re tiş- 
tekî îfade nake. Sedema vê yekê jî 
ew e ku asta xwendinê li ba kesên 
mezin sifîr e. Helbet sedemên bê- 
kariyê jî di vir de mezin e û xwedî 
rol e. Herî zêde xwendekarên sere- 
tayî û lîseyê ji pirtûkxaneya me 
sûde werdigirin...” 


Babat dibeje ku fêdeya pirtûk- 
xanê ji xwendekaran re gelekî çê- 
bûye, “Bajarokê me ji Wanê dûr e, 
loma gelek xwendekar tên vir û 
dersên malê li vir çêdikin. Xwen- 
dekar xwe li vir rihet hîs dikin. 
Xwendekar li malê di bin bindes- 
tiya malbatê de nikarin zêde bi 
xwendinê re mijûl bibin. Loma sedî 
30-40 xwendekar berê xwe didin 
cem me...” 

Zarok pêşeroja me ne 

Babat paşê lê zêde dike ku divê 
rewşenbîrên kurd jî piştgiriyê bidin 
kampanyaya wan: “Divê me tenê 
nehêlin, divê ji bo ronahiyê nivîs- 
karên me jî mûmekê vêxin û piştgi- 
riya xwendekaran bikin.” Dû re 
bang li civaka kurd jî dike ku kesên 
bihîstiyar yarmetiyê li xwendeka- 
ran bikin: “Ev zarok pêşeroja me 
ne. Bi taybetî xeyala min ew e ku 
di quncikeke pirtûkxanê de întemet 
jî hebe. Kinc û pêlavên zarokan qe- 
tiyayî û peritî ne. Divê herkes bika- 
ribe ji van zarokan re dêbavitiyê 
bike, divê her kes destê xwendinê 
dirêjî van bike...” 



FIRAT 

news agency 

Taraf û ANF 
bihev ketin! 

Nûçeyên li ser PKK'ê û serokê wê 
Abdullah Öcalan du dezgehên ragihandinê 
yên muxalif jî anîn hemberî hev. 


MEHMET SEBATLI 


Pêvajoya demokratîkbûnê û nî- 
qaşên li ser çareserkirina pirsgi- 
rêka kurd du dezgehên çapeme- 
niyê anî hemberê hev. Rojnameya 
Taraf û Ajansa Nuçeyan a Firatê 
(ANF) bi nûçeyan hev rexne dikin. 
Tişta ku bal dikişîne, herdu dezge- 
hên medyayê jî muxalîf in û ji 
aliyê kurd û demokratan ve tên 
xwendin. 

Rojnameya Tarafê di çapa xwe 
ya 20’ê Kanûnê de rexne li 
ANF’ê girt û îdia kir ku wan da- 
xuyaniyên serokê PKK’ê Abdul- 
lah Öcalan ên hefta borî sansûr 
kirine û kêm weşandine. Sernû- 
serê Tarafê Ahmet Altan jî di go- 
tara xwe ya bi navê “Akil” bêyî 
ku nav bide, lê nivîskarê Tarafê 
Yildiray Ogur rasterast navê 
ANF’ê da û lê rexne girt ku da- 
xuyaniyên Öcalan ên di derbarê 
bûyera Tokatê de kêm weşan- 
dine. Tarafê di çapa xwe ya 
heman rojî de nûçeyek taybet jî 
weşand û tê de daxuyaniyên Öca- 
lan ên ne kurtkirî parvekir. 

Hefteya borî jî Ajansa Nûçe- 
yan a Firatê (ANF), di derbarê 
manşeta rojnameya Tarafê de nû- 
çeyek weşandibû û tê de ragihan- 
dibû ku Tarafê rûyê xwe yê 
veşartî eşkere kiriye. Manşeta Ta- 


rafê ya ku di derbarê bûyera To- 
katê de bû û ANF’ê rexne dikir, 
wiha bû: “PKK dijminê herdu 
gelan e.” Sernûsera Tarafê Yase- 
min Çongar jî di gotara xwe ya 
roja 15’ê Kanûnê bi sernivîsa 
“Turkiye Kurtlerindir / Tirkiye ya 
kurdan e” de destnîşankiribû ku 
piştî vê manşetê wan ji kurdan 
rexne wergirtine û Roj Tv jî di 
weşanên xwe de bang li gelê 
kurd kiriye ku Tarafê nekirin. 

Şerê di navbera Taraf û ANF’ê 
de ne tenê ev e. ANF’ê helwesta 
Tarafê ya li hemberê bûyerên li 
Mûşê pêkhatin jî rexne kir û go- 
tara Veysi Sansözen a ku di Roj- 
nameya Gunlukê de hatibû 
weşandin, ragihand. Sansözen di 
gotara xwe de diyar kiribû ku 
Taraf bi AKP’ê re dixebite û we- 
şanên Tarafê bi vê sernivîsê 
rexne kiribû: “ Ji kêmbûna tîrajê 
netirse, ji şerê navxweyî bitirse!” 

ANF’ê tenê di meha dawîn de 
di derbarê Tarafê de 4 nûçeyên 
rexneyî yên wek “Ahmet Altan 
kimin tarafinda / Ahmet Altan li 
aliyê kî ye”, “Yanliş duşunmek 
yanliş Taraf’ta yer almaktir / Ra- 
mana şaş dibe aligiriya şaş”, 
“Ahmet Altan yapma artik bunu 
/ Ahmet Altan êdî wiha neke!” 
weşandibû. 


“Herîzêde xwendekar jipirtûkxaneyê sûd werdigirin... ’ 


(Wêne: Diha) 

Cara yekem 9 partiyên Rojhilatê Kurdistanê dicivin 


Roja 5'ê Kanûnê li Swêdê bi beşdariya 
9 partî û rêxistinên siyasî û sivîl ên 
Rojhilatê Kurdistanê, bi mebesta lihev- 
nêzîkbûn û diyalogê, civînek birêve çû. 



Endamên Partiya Demokrata Kurdistan a îranê bedarê civîna li Swêdê pêkhat, nebûn. (Wêne: Rûdaw) 


SABÎR QADÎRÎ 


Vestors (Rûdaw) - Bê beşdariya 
Partiya Demokrata Kurdistana 
Iranê û Komeleya Şoreşgêran, cara 
yekem neh partî û hêzên Rojhilatê 
Kurdistanê li bajarê Vestorsa 
Swêdê, civiyan û behsa geşkirina 
hevkariyê di navbera partiyên Roj- 
hilatê Kurdistanê de, kirin. Endamê 
Komîteya Swêdê ya Hizba Demo- 
krata Kurdistanê, Hesen Hatemî, di 
derbarê armancên civînê de bo Rû- 
dawê ragehand: “Ji mêj ve me dix- 
west hêz û aliyên siyasî yên kurd ên 
Rojhilatê Kurdistanê bi hev re di 
platformeke hevbeş de bicivin û bo 
hevtêgihiştin û lihevnêzîkbûnê li 
gel hevdu diyalogê bikin.” 

Beşdarînekirina PDKI û Kome- 
leya Şoreşgêra Zehmetkêşên Kur- 
distana îranê wek xala qels a civînê 
tê hesibandin. Tevî ku demek berê 
Sekreteriya Komeleya Şoreşgêran 
bo Rûdawê daxuyandibû “Civînên 
ku peywendiya wan li gel berje- 


wendiya giştî ya gelê kurd bin, bêyî 
liberçavgirtina berjewendiyên hizbî 
yên teng” ewê beşdariyê tê bikin jî, 
endamê Ofîsa Peywendiyên Kome- 
leya Şoreşgêran li Swêdê, Xalid Si- 
yadet, sedemên beşdarnekirina 
hizba xwe bi hinek pirsgirêkan ve 
girê da: “Pêkanîna civînê di nav- 
bera hinek hêzên ku nakokî û pirs- 
girêk di navbera wan de heye, ne 
tenê bê sûde, lê belê encamên xirab 
jî jê derdikevin.” 

Endamê Komîteya Swêdê ya 
Hizba Demokrata Kurdistana îranê, 
Ehmed Kakemî jî di derheqê beş- 
darînekirina hizba xwe de wiha 
axifî: “Beşdarîkirin di civînên bi vî 
awayî de divê li ser biryara rêberiya 
hizbê be. Amadebûn yan amadene- 
bûn di vê civînê de bi prensîbê 
hizbê ve girêdayî ye.” 

Tevî beşdarnebûna du hizbên 
Rojhilatê Kurdistanê, endamê Ko- 
mîteya Swêdê ya PJAK’ê Şiwan 
Mihemed civînê wek “destpêkek 
baş” bo lihevnêzîkbûna hêzên si- 


yasî yên Rojhilatê Kurdistanê binav 
kir û di heman demê de rexne li 
hêzên ku dibêjin PJAK ne serbixwe 
ye girt: “Hinek hêz ji ber me beş- 
darî civînê nebûn, qaşo PJAK ne 
serbixwe ye. Lê yên ku wiha dibê- 
jin dixwazin me biçûk bikin û dilê 
dagirkeran şa bikin.” 

Civîna ku ji aliyê Desteya Pey- 


wendiyên Kurdên Rojhilatê Kur- 
distanê hatibû sazkirin, bi amade- 
bûna van partiyan hat lidarxistin: 
Hizba Demokrata Kurdistanê, Par- 
tiya Jiyana Azad a Kurdistanê 
(PJAK), Komeleya Zehmetkêşên 
Kurdistanê, Rêkxirawa Xebat a Şo- 
reşgêra Kurdistanê, Partiya Sosyal 
Demoktara Kurdistanê, Partiya 


Serbixweyî ya Kurdistanê, Kome- 
leya Mafê Mirovê Kurd-Ewrûpa, 
Bizava Demokrata Yarsan û Platf- 
roma Neteweyî bo Rojhilatê Kur- 
distanê. Tevî Partiya Demokrata 
Kurdistana îranê û Komeleya Şo- 
reşgêrên Zehmetkêşên Kurdistanê, 
Sazûmana Xebat û Partiya Azadî ya 
Kurdistan jî tevlî civînê nebun. 


Li îranê qedexeyên li ser navên zarokan 

Umer serbest e, Pêşewa qedexe ye! 


Li îranê kes nikare li gor kêfa xwe nav li zarokên xwe deyne. Jiber ku li avahiyên fermî pirtûkek ku navên 


qebûlkirî tê de nivîsandîne, heye. Navên li derveyî vê pirtûkê qedexe ne! 

Kitêba navan rê nade ku dê û bav li gor xwesteka xwe nav bidin zarokên xwe. (Wêne: Rûdaw) 


Mehabad (Rûdaw) - Nûreddîn 
B. yê kurdê ji Mehabadê dikir ji 
kêfa bifire, dema keçek wî çêbû. Lê 
dema ku Nûreddîn xwest nasname- 
yekê bo keça xwe werbigre, fer- 
mangeha nasnameyan qebûl nekir 
ku Nûreddîn navê Awing li keça 
xwe bike. 

Nûreddînê 30 salî, piştî bende- 
wariya çar salan, bi helkefta jida- 
yikbûna zaroka xwe ya yekem 
ahengek li dar xist, herçiqasî wî ni- 
karîbû navê ku li gel jina xwe bijar- 
tibûn li zaroka xwe bike. Nûreddîn 
navlêkirina zarokan wek mafê bin- 
gehîn ê her dayik û bavekî li cîhanê 
dibîne, lê dibêje ku ev maf li îranê 
bo ti mirovekî, nemaze bo kurdan, 
rewa nayê dîtin: “Li gel hevsera 
xwe, me li ser wî navî kurdî li hev 
kir. Lê fermangeha nasname û re- 
geznameyê û yasayên vî welatî vî 
mafî bo me rewa nabîne.” 

30 salan piştî rûxandina rejima 
paşayetiyê li îranê û destpêbûna 
Komara Îslamî ya îranê, hêjî kur- 
dên Rojhilatê Kurdistanê ne serbes- 
tin di bijartina navên kurdî bo 
zarokên xwe û rastî pirsgirêkan tên. 
Helbestvan û nivîskarê Rojhilatê 
Kurdistanê Resûl Sultanî qedexeki- 
rina navên kurdî wek amûrekî ne- 
hîştina nasnameya neteweyî bi nav 
dike û wiha dibêje: “Hikûmeta 
îranê ji ber têgeha sepandina nete- 
weya faris li ser hemû neteweyên 
din ên îranê rê nade ku navên kurdî 
li zarokên kurd bê kirin. Herçiqasî 


li îranê mezhebê fermî Şîa ye û ji 
xeynî ku Şîa bi navên wek Ebû 
Bekir, Umer û Osman hestyar in jî, 
tu jî dikare navê zarokên xwe bike 
Ebû Bekir, Osman, Umer û Ayşe. 
Lê tu nikare behsa navên wek Gi- 
zing, Agirî, Zîlan û Pêşewa bike, 
lewma pirraniya zarokên kurdan bi 
du navan e.” 


Herçiqasî Konsolê Giştî yê Ko- 
mara Îslamî ya îranê li Hewlêrê, 
Ezîm Husênî, di hevpeyvîneke berê 
li gel Rûdawê gotibû ku piştî Şo- 
reşa Îslamî di sala 1979’an de êdî 
ew astengiyên ku li hember navlê- 
kirina zarokên kurdan hebûn, ne- 
maye jî, lê li fermangeha 
regezname ya bajarê Mehabad û 


bajarên din ên Rojhilatê Kurdistanê 
rewş bi yekcarî berevajî ye. Fer- 
manberekî li fermangeha regez- 
name ya bajarê Mehabadê di 
daxuyaniyeke bo Rûdawê de got ku 
li îranê ne tenê kurd, lê tirk, belûç, 
turkmen û ereb jî nikarin bi kêfa 
xwe navan li zarokên xwe bikin: 
“Navê Pêşewa qedexe ye, ji ber ku 


nasnavê Qazî Mihemed e. Lê na- 
vekî wek Sirwe, Gizing, Çeko û 
Zîlan ku ti wateya wan a siyasî 
tune, di vê rewşê de jî li gor yasa- 
yên regeznameya îranê qedexe ne 
û ji bilî navên ku di kitêba navan de 
bo me hatine diyarkirin em nikarin 
navên bi kêfa xwe li zarokên xwe 
bikin.” 

Berpirsê regeznameya bajarê 
Mehabadê, Yûsiv Mîkaylî, bal di- 
kişîne ser yasayên regeznameya 
îranê û behsa yasayî navlêkirina za- 
rokan dike: “Li gor maddeya 20’an 
a yasaya regeznameya îranê, bijar- 
tina navê zarok di destê dê û bav de 
ye, lê kitêbek heye û divê navê bi- 
jartî tê de hebe.” Mîkaylî di derbarê 
navên ku di kitêba navên zarokan 
de nînin got: “Divê daxwazkariyê 
ji navenda regeznameya parêzge- 
han û piştre jî ji Tehranê daxwaz 
bikin.” 

Fermanberê fermangeha regez- 
nameya Mehabadê herwiha daxu- 
yand ku navên ku piranî nayên 
pejirandin, navên kurdî ne: “Navên 
kurdî yên resen bi giştî ji Tehran an 
ji navenda parêzgehan bersiva ‘na’ 
werdigirin. Me bi rêya şandina na- 
meyan bo navendê û herwiha bi 
rêya nûnerê bajarê Mehabadê li 
Parlamena îranê daxwaz kiriye ku 
astengiyên li ser navên kurdî bên 
rakirin, lê hêj me ti bersiv werne- 
girtiye.” 

Öcalan: Vegerin parlamentoyê! 




Serokê PKK’ê Abdullah Öcalan 
çarşema borî li girava imraliyê pa- 
rêzerên xwe dît û di derbarê pêşke- 
tinên siyasî de axifî. Öcalan di 
derbarê helwesta DTP’yiyan de bi 


rêya perêzerên xwe daxuyanî da û 
xwest ku rayedarên DTP’ê vegerin 
parlamentoyê û li wir têkoşîna de- 
mokratîk bimeşînin. Öcalan wiha 
axifî: “ Ez di pirsgirêka istifayan de 
cûda difikirim. Çareserî di têkoşîna 
demokratîk de ye. Dikarin bi gel bi- 
şêwirin û wisa biryarê bistînin. Di- 
karin li Amedê bi hezaran kes re 
civînan li dar bixin, paşê bajar bi 
bajar civinên gel li dar bixin. Piştê 
ku bi gel şêwirîn dikarin vegerin 
parlamentoyê. Dikarin bêjin ku me 
wiha baştir dîtiye. Öcalan di berde- 
wamiya axaftina xwe de gotinê anî 
ser istfaya parlamenterên DTP’ê û 
got ku hîn wexta îstîfakirinê neha- 
tiye: “Em hîn ne di wê astê de ne. 
Dikarin vegerin parlamentoyê û li 
wir siyaseta demokratik pêkbînin. 
Dikarin pêşniyara Ufuk Uras binir- 
xînin. Divê parlamentoyê baş bi- 
karbînin. Divê mafên demokratîk 
ên ku kurdan bidestxistine, wiha 
neyên xerckirin. Divê bikaribin li 
parlamentoyê li ser hertiştî gûftûgo 
bikin. Ji bo têkoşîna demokratîk si- 
yaseta demokratîk pêdivê. Niha tê 
gotin ku partiyek nû heye. Ez tiştek 


ji bo vê nabêjim. Dewlet yekê di- 
gire, yeka din vedibe. Lê ev ji bo tê- 
koşîna demokraîk a siyasî têr nake. 
Divê siyaset demokratîk bê kirin. 
Aştî tenê bi siyaseta demokratîk 
tê.” 

Serokê PKK’ê Öcalan bi rêya pa- 
rêzerên xwe re ragihand ku di huc- 
reya wî de pencereyeke nû hatiye 
vekirin. Öcalan diyar kir ku wî du 
caran bi girtiyên nû re hevdîtin çê- 
kiriye û bi wan re axifiye. Öcalan 
got ku ew êdî dikare rojê du saetan 
derkeve der û bêhnê xwe bistîne. 

Di bin banê BDP’ê de 

pêvajoyeke nû 

Li ser daxwaza rayagiştî û sazi- 
yên sivîl û daxwaza Abdullah Öca- 
lan a “Di parlamentoyê de bimînin” 
DTP’îyan disa biryara xwe guher- 
tin û biryara vegera parlamentoyê 
dan. Hevserokê DTP’ê ya qedexe- 
kirî Ahmet Turk, diyar kir ku piştî 
wan nêrîn û daxwazên gel, saziyên 
sivîl û Serokê PKK’ê Abdullah 
Öcalan nirxandin, biryar dane ku ji 
parlementoyê îstifa nekin û di Par- 


tiya Aştî û Demokrasiyê de têko- 
şîna xwe bidomînin. Ev ragihandin 
ji aliyê çapemeniya Tirk ve wek, 
“Öcalan kete parlamentoyê” hat 
nirxandin. Gelek rewşenbîr û sazi- 
yên demokratîk biryara DTP’ê di 
cîh de nirxandin û destnîşan kirin 
ku ev biryar wê pêvajoya demokra- 
tîkbûna Tirkiyeyê û çareserkirina 
pirsgirêka kurd bihêz bike. 

Hevserokê DTP’ê yê berê Ahmet 
Turk jî di civîna çapemaniyê da ra- 
gihand ku ew tevlî BDP’ê dibin û 
wê li parlamentoyê grûbek nû ava 
bikin. Turk ragihand ku kesên gi- 
rîngiyê didin demokrasiyê divê li 
dora BDP’ê kom bibin û hêzê bidin 
vê partiyê. 

Ahmet Turk li Enqerê ji çapeme- 
niyê re diyar kir ku piştî wan nerîn 
û daxwazên gel, saziyên sivîl û Se- 
rokê PKK’ê Abdullah Öcalan nir- 
xandin, biryar dane ku ji 
parlementoyê îstifa nekin û di Par- 
tiya Aştî û Demokrasiyê de têko- 
şîna xwe bidomînin. 

Turk, destnîşan kir ku biryara 
girtina DTP’ê siyasî û li dijî huqûqê 
ye û wiha got: “Ev biryar mirovan 


pir dixe nava fikaran. Kesên ku 
naxwazin Tirkiye demokratîk bibe 
biryar dane. Ev biryara înkar, îmha 
û asîmilasyone ye.” 

Turk got ku li cîhanê heta niha tu 
partiyên ku piştî 6 caran hatine gir- 
tin dîsa dest bi têkoşîna aştî û de- 
mokrasiyê nekirine û tenê ew ji ber 
baweriya aştî û demokrasiyê piştî 
girtina partiya 6’an dîsa têkoşîna 
xwe bi piştgiriya gel dimeşînin: 
“Lê belê ji ber ku em girîngiyê 
didin aştî û demokrasiyê em di vê 
daxwaz û biryara xwe de israr 
dikin. Divê berî her tiştî em Partiya 
Aştî û Demokrasiyê (BDP), bi hêz 
bikin. Em wê bigînin asta ku bibe 
bersîvê hemû kesan. Bibe wicdanê 
gelê kurd, tirk û Tirkiyeyê. Ger em 
demokrasiyê serdest bikin wê demê 
Tirkiye wê bibe demokratîk. Divê 
hemû bawerî karibin bi avayekî 
azad xwe bînin ziman. Niha li Tir- 
kiyeyê pêdivî bi partiyek wisa 
heye. Kesên ku girîngiyê didin de- 
mokrasiyê divê li dora BDP’ê kom 
bibin û hêzê bidin vê partiyê. Divê 
BDP berpirsiyariya demokratîk- 
bûna Tirkiyeyê bide ser mile xwe.” 


çêke. Ji ber ku çareseriya vê pirsgi- 
rêkê hemû Tirkiyeyê eleqeder dike. 
Ev pirsgirêk tenê bi hewildanên 
DTP’ê çareser nabe. Ev biryara ji 
bo demokratikbûna Tirkiyeyê 
gavek gelek erênî ye.” 

Nivîskarê Rojnameya Zaman Ali 
Bulaç jî destnîşan kir ku vegera 
Ahmet Turk û Aysel Tugluk a par- 
lamentoyê pêkan e û wiha axiv: 
“Ger ku parlementerekî din bibînin 
dikarin komê ava bikin. Ji bo gu- 
hertina makezagone dive AKP par- 


tiyên din îkna bike. Bi guhertinên 
zagonan Ahmet Tûrk û Aysel Tug- 
luk dê karibin vegerin parlamen- 
toyê. Bi vê yekê ketina parle- 
menteriya wan wê ji hole rabe. 

Ger ku huqûqnas hin guhertinan 
di zagone de çêkin dikarin dîsa riya 
parlementoyê li pêşiya Tugluk û 
Turk vekin. Ger ku aştî çênebe, dê 
xwîna gelek kesên din birije. Ger 
ku ev pirsgirêk bi riya aştî û diya- 
logê çareser bibe wê ji bo hemû 
Tirkiyeyê baş bibe.” 

19 DTP + 


Uras = BDP 


me li Amedê bi saziyên civakî re 
hevdîtinan çêkir, ji çapameniyê, ji 
rewşenbîran û ji gel pêşniyazên 
hevbeş hatin. Gel me ji bo xweste- 
kên xwe wek berdevk dibîne, ji me 
re gotin ku, herşiqas li ser me qe- 
dexe hebin jî, mafên me binpêdikin 
jî, divê hûn li wê parlamentoyê bi- 
mînin û têbikoşin. Öcalan jî bi 
heman armancê pêşniyaz kir: 
hemû pêşniyazan nirxand û 
biryar da.” Sakik got ku ew 
damên BDP’ê ne û di 
mula 19+1’de jî wiha 
“Xweziya rêyek din hebûya, lê 
tenê ev rê li pêşiya me heye. 
binêrin ka rewşa birêz Turlc û Tug- 
luk çawa dibe.” 


n 


Parlamentera Amedê ya DTP’ya 
qedexekirî Gûlten Kişanak ji Rû- 
dawê re ragihand ku sedemê guher- 
tina biryara wan daxwazên raya- 
giştî, pêşniyara saziyên demokratîk 
û xwesteka Serokê PKK’ê Abdul- 
lah Öcalan e. Kişanak bibîranî ku 
ew wek hemû parlamenterên 
DTP’ê piştî ku biryara girtina par- 
tiyan wan hat stendin çûne Amedê 
û li wir ji bo helwestek hevbeş ci- 
vînan li dar xistine. “Me civîna 
meclîsa xwe li dar xist, paşê me 
pêşniyazên gel û saziyên demokra- 
tîk guhdar kir. Pêşniyara gel û sazi- 
yan bi giranî wek vegera parla- 
mentoyê û li wir berdewamkirina 
têkoşîna demokratîk bû. Herwiha 
pêşniyaza birêz Öcalan jî di cîh de 
bû. Me hemû pêşniyaza nirxand û 
biryara xwe da.” 

Di derbarê avakirina grûbek nû li 
parlamentoyê de jî Kişanak ragi- 
hand ku meclîsa DTP’ê û meclîsa 
BDP’ê bi hevre rûniştine û biryara 
tevlîbûna vê partiyê dane. Kişanak 
ji bo pirsgirêka Ahmet Tûrk û Aysel 
Tuglukê ku karibin dîsa bibin par- 
lamenter jî got ku ew bawer nake 
ku formula Mêrdînê pêkbê. “Ji bo 
ku li bajarekî dîsa hilbijartin çêbi- 
bin, divê hemû parlamenterên wê 
bajarî îstifa bikin, ji kar bên avêtin, 
an jî bimrin. Li Mêrdînê du parla- 
menterên me hene, 4 ê AKP’ê. 
Birêz Ayna dikare fedakariyê bike, 
lê em bawer nakin ku AKP heman 
helwestê nîşan bide.” 

Sakik: “Em êdî endamên 

BDP’ê ne” 

Parlamenterê Mûşê Sirri Sakik jî 
di daxuyaniya bo Rûdawê de goti- 
nên Kişanakê yên di derbarê se- 
demê guherandina biryara DTP’ê 
de tekez kir û got ku ew li gor 
xwestekên gel tevgeriyane: “Dema 


Uras: Ezê tevlî BDP’ê bibim 

Parlementerê Serbixwe yê Sten- 
bolê Ufuk Uras biryara mayîna li 
Parlamentoyê ya DTP’ê nirxand û 
diyar kir ku ji bo avakirina komê 
wê beşdarî BDP’ê bibe. Uras diyar 
kir ku ew biryara parlamenteran di 
cîh de dibîne û wiha axivî: “Tev- 
gera li gor rewşenbîr, nivîskar, sa- 
ziyên civakî û gel pir baş bû. Ji ber 
vê yekê ez kêfxweşî û spasiyên 
xwe tînim ziman. Ji bo hemû ren- 
gên Meclisê hebin û komek cuda 
hebe tişta ji destê min tê ezê bikim. 
Min berî niha biryarek mutevazî 
dabû. Ezê vê biryarê bi cih bînim. 
Ji bo avakirina komê ezê jî tevlî 
BDP’ê bibim.” 

Rewşenbir û ronakbirên tirk jî 
piştgirî dan biryara DTP’ê ya ve- 
gera parlamentoyê. Bekaroglu, 
Sancar û Bulaç ji Hikûmeta AKP’ê 
jî xwestin di zagona partiyên siyasî 
de guhertinê çêke. 

Parlementerê kevn yê Partiya Fa- 
zilet Mehmet Bekaroglu jî got ev 
biryar wê rageşiya kolanan kêm 
bike. Bekaroglu, piştgirî da biryara 


parlementeran a mayina parlamen- 
toyê û diyar kir ku berê formulê 
‘20+1 hebû niha jî formulê 19 +1 
derdixin pêşberî wan û ev rêbaz şaş 
dît. Bekaroglu, xwest hikûmet fera- 
seta xwe biguhere û dest ji polîtîka 
û rêbazên xwe yên berê berde: 
“Girtina DTP’ê bandorek nebaş li 
ser pêvajoyê çêkir. Bi vegera parle- 
mentoyê wê ev rageşiya li kolanan 
sist bibe.” 

Prof. Dr. Mithat Sancar, jî biryara 
vegera parlementeran a DTP’ê 
gavek erênî nirxand û da zanîn ku 
divê gavên çareseriyê bi rêbazek 
baş bêne avêtin. Sancar wiha axivî: 
“Divê êdî mekanîzmaya siyaseta 
demokratîk bê meşandin. Ger ku si- 
yaseta demokratîk neyê meşandin 
Tirkiye wê serberjêr here. Ji ber vê 
yekê ev biyara DTP’iyan erênî ye. 
Lewra divê AKP jî di zagonên par- 
tiyên siyasî de bi lezgînî guhertinan 

Zeynelabîdîn Zinar: “Ez li vê derê spasiya îşkencekarên xwe dikim. ” (Wêne: Rûdaw) 

“îşkenceyê bi min 
da nivîsandin" 


SALIHE KEVIRBIRI 


Stenbol (Rûdaw) - Zeynelabîdîn 
Zinar yek ji nivîskarên kurd e ku 
dema behsa wî tê kirin, zargotina 
kurdî ango edebiyata devkî tê bîra 
mirovan. Her wiha ew di warê ede- 
biyata medreseyê de jî pisporekî se- 
reke ye. Zinarê ku xwediyê 
“Weşanxaneya Pencînar” e, heta 
niha mohra xwe li bin 87 berhemên 
kurdî/kurmancî yên edebî-zargo- 
tinî-olî daye. Wî hem nivîsandiye, 
hem tîpguhêziyê kiriye, hem ber- 
hevkariyê kiriye, hem jî kitêbên 
gelek kesan weşandiye. Zinar li ser 
şaxên stran, dîlok, heyranok-payî- 
zok, lawik, lawje, destan, gotinên 
pêşiyan, biwêj, meselok, pêkenok, 
şîret, serpêhatî, çîrok-çîrvanokan 
kar kiriye û berhev kirine. Wî di en- 
cama lêkolîna 12 salan de, 1.710 
perçeyên folklorî û 25-26 berhe- 
mên klasîk bi dest xistine. Bi kurtî 
wî 340 stranên têkel, 179 meselok, 
33 pêkenok, 5 destan û 370 çîrok 
berhev kiriye, nivîsandiye û weşan- 
diye. Nivîskar, piraniya van berhe- 
mên zargotinî di deh cildên bi navê 
“Xwençe” de dane çapkirin: 
Xwençe, Nimûne Ji Gencîneya 
Çanda Qedexekirî, Di îşkencê de 
178 Roj, Siyabend û Xecê, Xwen- 
dina Medresê, Kadîna Mişkan, Mî- 
rate, Hemdîn û Şemdîn, Bingeha 
Çîroka Kurdî, Kurdistana Xwedê jî 


Şewitî, Keywan Paşa û Keçelok, 
Zira Kerê û Lota Devê, Qîza Pa- 
şayê Çîn û Maçînê û Hesenê Sênî, 
Kalê Merivxwir, Kewê Çîrokbêj, 
Mîrê Cîzîra Botan û Siltanê Sten- 
bolê, Kurê Paşê û Mişkê Qut, Zer- 
deşt Pêxember û Di Çanda Kurdî 
de 37 Şaxên Zanistiyê çend berhe- 
mên Zeynelabîdîn Zinar in ku Ki- 
têbxaneya Kurdî dewlemend 
kirine. 

“Zargotiri’ ango “edebiyata devkî” 
çiye? 

Peyva “zargotin” ji “zar” ango 
dev û “gotin” ango axaftinê pêk tê. 
Icar ev tîştên ku têne gotin, eger 
yên gelêrî ango nîjadî bin, dikeve 
xala folklorê. Lê dema yek ji ber 
xwe ve jî teswîrekê biafîrîne û bi 
devkî bibêje, bi mercê ku xweşik û 
lihevhatî be, dibe wêje ango edebi- 
yata devkî... 

Kêm-zêde 25 sal in ku cenabê te li 
welatê Swêdê bi cih û war e. Wekî 
nivîskarekî ku li wir dijî, rola zar- 
gotin û edebiyata devkî li Swêdê di 
çi astê de ye? Bi giştî ewrûpî, bi 
taybetî jî swêdî bi hevokên çawa 
behsa zargotinê dikin? 

Bi qederê ku ez dizanim, li 
cSwêdê xasma jî li Ewrûpayê, rola 
zargotin û edebiyata di nava xelkê 
de miriye. Lewra piştî Şoreşa Fran- 
sayê, xasma di sedsala 20’î de, ew- 
rûpiyan tiştekî xwe yê ku nehatine 
nivîsandin nehiştine. Icar piştî ku 


kapîtalizm berfireh bûye û azadiya 
kesayetî ya aborî jî gihaye radeya 
herî bala, xelk tuşî kêf, zewq û se- 
fayê bûye. Ev yek jî mirovan sar 
hiştiye û ew ji hev dûr hiştine. Bê- 
guman eger civat ne civateke germ 
û lihevpêçan be, edebiyata devkî jî 
xwe tê de nahêwirîne. 

Bi qasî ez dizanim, heta niha te ji 
80’yî zêdetir kitêbên li ser zargo- 
tinê bexşî pirtûkxaneya kurdî ki- 
riye. Ev karekî ne hêsan e. Meraqa 
min ev e;gelo ev kitêbên te ji çend 
hezar rûpelan pêk tên? 

Kitêbên min lêkolîn, folklor û 
klasîkên kurdî ne. Heta niha bala 
min neketiye ser jimara rûpelên 
wan. Lê bi xêra vê pirsa te, min rû- 
pelê hemûyan jimartin! Eger şaşî di 
jimartinê de çênebûbe, jimara 
hemû rûpelan, tevî nivîsa çend pir- 
tûkên klasîkan ku bi alfabeya erebî 
ne, 13.417 rûpelên A5 in, lê rûpelên 
du-sê pirtûkan bi mezinatiya A4 in. 
Tugelek caran behsagirtina xwe û 
îşkencekarên xwe yên li Hepsa Di- 
yarbekirê dikî. Dixwazim ku tu 
careke din behsa diyaloga ku di 
navbera te û îşkencekarê te re der- 
bas bû bikî. Paşê jî dixwazim ce- 
nabê te bersiva vê pirsê bide; ne ji 
wêgirtîgehê û ne ji wî îşkencekarî 
bûya, gelo te yê bikaribûya hewqas 
binivîsanda? 

Pêşî ez bibêjim “na!” Heger ne ji 
wan girtin û îşkenceyên xedar 
bûna, min nedikarî hewqas pirtû- 
kên bi zimanê kurdî binivîsanda û 
amade bikira. Ez li vê derê spasiya 
îşkencekarên xwe dikim ku wan ew 
hovîtî li min kirin. Ez dibîjim: 
Xwedê di wê ehmeqtiya wan de 
bibe alîkarê wan... Serpêhatiya îş- 
kencê pirr dirêj e. Ji xwe min pirtû- 
keke ji 240 rûpelan pêkhatî bi 
zimanê tirkî û bi navê “îşkencede 
178 Gun” (Di îşkencê de 178 Roj) 
nivîsiye. Wan bi sedan car digotine 
min: “Ne zimanek bi navê kurdî 
heye, ne pirtûk bi vî zimanî hene û 
ne jî edebiyat heye. Çima hûn dix- 
wazin welatê me parçe bikin?” Çêr 
û sixêfên wisa bêmirêz bi min diki- 
rin ku mirov nikare xwe li ber pey- 
vên wisa pîs û kirêt ragire. Berî 
îşkencê, dema ez memûrê dewletê 
bûm, rojekê min dît ku va ye Qay- 
meqamê Batmanê Hayrullah Yildiz 
hat li pêşberî maseya min sekinî. Ez 
bi yekî re bi kurdî dipeyivîm. Qey- 
meqam efendî yekser ev gotin ji 
min re got: “eşekçe konuşma!” 
ango “bi kerkî nepeyive.” îcar min 
jî soz da Xwedayê xwe ku ezê bi 
tenê suxre û xizmeta zimanê kurdî 
bikim. 


Şivanê Kurd 


"Komedî ne qeşmerî ye!" 


Hewlêr (Rûdaw) - Giraniya wî 
111 kîlogram e, lê ti pirsgirêka wî 
li gel qelewiyê tune. Di şano, 
drama û fîlman de wek kesekî ko- 
medî derdikeve, lê rastiya wê ew 
kesekî gelek aram û hestyar e. 
Mirov hest dike beşek ji komedî- 
bûna wî bi qelewiya wî ve girêdayî 
ye û ti planên wî yên xwe lawazki- 
rinê tune ne: “Di dema kar de ez 
hay ji qelewiya xwe namînim.” Bi 
pêkenîn didomîne: “Dev ji qele- 
wiya min berde, ger ne wiha qelew 
bûma, min Qoreyê jî nedidît.” 

Govar Enwer sala 1978’an li 


Hewlêrê ji dayik bûye û li Rêvebe- 
riya Hunera Şano fermanber e. 
Heta niha Govar Enwer di 5 filmên 
skrîn, 2 kurte film, filmekî sîne- 
mayê yê dirêj, 17 şano û 19 drama- 
yan de lîstiye. 

Govar Enwer li taxa Kuran ya 
bajarê Hewlêrê jiyaneke dijwar bo- 
randiye, lê herdem pirsgirêk û dij- 
wariyên jiyanê ji aliyê hogirên xwe 
ve bi rêya pêkenîn û komedyayê 
derbiriye: “Min nexweşiyên xwe bi 
rêya komedyayê destnîşan dikirin, 
li xwendingehê jî min wek mamos- 
teyên xwe dikir û gelek caran min 



ji ber vêya lêdan xwariye.” Derbarê 
hunera komedyayê de jî navborî 
got: “Komedî ne tenê qeşmerî ne lê 
hunereke mezin e û ken û girî tevlî 
hev dike.” 

Bi vî awayî Govar jiyana zaroktî 
û hejariya xwe vedibêje: “Dema 
xwendekar bûm, sibehan zû bo fi- 
rotina nokan ji xew radibûm û min 
bi rêya ereboka xwe ew difrotin, 
gava dibû dema xwendingehê û 
nokên min zêde diman û min niza- 
nîbû çi bikim ji wan, min ew dirjan- 
din da ku bigihîjim xwendingehê lê 
herdem dereng digihîştim xwendin- 


Dema ku romana kurd tê gotin, du nav 
tên bîra mirov: Ereb Şemo ve Îbrahîm 
Ahmed. Pexşana jiyana Ereb Şemo bi xwe 
roman e. Şemo, di sala 1897’an de li gundê 
Bêavê, ser Dîgora Qersê, hatiye 
dinyayê. Şemo di zarokatiya xwe de şivanî 
û paleyî dike; dema ku temenê wî mezin 
dibe wek karkerekî di karê rêya hesin de dixebite. Di dema vî karî de 
(1916) Bolşevikan nas dike, sosyalizmê hîn dibe. Jiber ew Bolşevik 
e û propagandaya sosyalizmê dike, demekî di girtîgeha Sarikamişê de 
radikeve. Piştî ku ji girtîgehê derdikeve karê partiyê dimeşîne piştî 
Şoreşa Cotmehê tevlî Artêşa Sor dibe; di sala 1924’an de vedigere Er- 
menistanê. Li vir li gundan digere, propaganda dike; li ser ziman û 
wêjeyê hin xebatan dike. 

Ereb Şemo çar roman nivîsandiye: Şivanê Kurd, Dimdim, Jiyana 
Bextewar û Hopo. 

Şemo, di romana ‘Şivanê Kurd’ de behsa jiyana xwe ya beriya û 
piştî Şoreşa Cotmehê dike. Roman, bi zarokatiya Şemo û malbata wî 
dest pê dike, diçe heta xwendekariya wî ya li zanîngehê û heta ma- 
mostetiya wî ya li zanîngehê. Bi kûrahî behsa zarokatiya xwe ya trajîk 
dike. Birayê wî dizane ka kîjan giha tên xwarin, kîja nayê xwarin; dê 
û bavê wî di derdê nan de ne. Zivistan zehmet derbas dibe. Tenê tiştekî 
kêfa nivîskar tîne: Di vê zivistana sar de agirê me hebû. Zarokatiyeke 
zehmet e yanî. Di guhên zarokekî ku pez diçêrîne de dengê ûrîna 
guran qet kêm nabe. Ev tişt hem xweş in û hem jî nayên jibîrkirin. 
Zarokatiyeke ku li gundekî derbas dibe, di nava cejnên kurdan de, di 
nava dengê kilaman de... Paşê salên şer tên... Mêr diçin şer û jinên ku 
li gundan dimînin ji bo namûsa xwe biparêzin çekan didin ser milên 
xwe. Beşa yekem ya romanê wiha diqede. Di beşên din de Şemo di 
sala 1917’an de li gundan partîzantiyê dike... 

Li gor min ‘Şivanê Kurd’ ji aliyê dîrokê ve ne tenê romana yekem 
e. Şivanê Kurd romaneke ku di dema nivîsariya civakî-rastî de hatiya 
nivîsandin. Di wê demê de, helwesta nivîskaran ew bû ku tiştê bûye, 
wisa dinivîsand, ne li gor xwestekên xwe. Lê ev helwest ji aliyê gelek 
nivîskaran ve hatiye jibîrkirin, awayekî din derketiye holê, ew jî sos- 
yalîzm e. Di romanên klasîk de leheng hebû, hertişt li derûdorê wî 
pêkdihat, lê di vir de siyasetê cihê leheng girtiye. 

Di romana ‘Şivanê Kurd’ de kurd û Şoreşa Cotmehê hene. Di vîtrîna 
Şoreşa Cotmehê de Maksim Gorki tê dîtin. Şivanê Kurd behsa kurdan, 
jiyana gund û gundiyan û têkiliya wan bi şoreşê re dike. 

Di romanên Rûs de yên ku wê demê dihatin nivîsandin de, pir behsa 
gund û gundiyan nayê kirin. Mînak, ji bo Gorki gund tenê mijar e. Ji- 
yana gundan tune û Gorkî gundiyan, gundan nas nake. Dema mirov 
ji vir binêre, romana Şemo bêtir dibe xwediyê wateyan. Mirov dikare 
Şemo û Şolahov bîne hemberê hev. Ev wek xizmên hev xuya dikin. 
Em romana Şolohov a bi navê ‘Û Bêdeng Diherikî Don’ bînin bîra 
xwe. Di vê romanê de behsa gundekî xwediyê 300 malî dike. Navê 
gund Tatarski ye. Li vî gundê gundî sergînan dişewitînin, jin pez di- 
doşin, mêr şîr vedixwin û ku dibe şev mêr li jinan dixin. Lehengên 
romanê malbata Melekov e. Evîna di navbera Grigori Melekov û Ak- 
sina de heye, dibe şêrinayiya romanê. Gelek tiştên ku di vê romanê 
de hene di Şivanê Kurd de jî hene. Di romana Şolohov de gund cihên 
ronakbîriyê nin; hinek kes tên, qala tiştan dikin; di Şivanê Kurd de le- 
hengê romanê pirtûk dixwîne, xwe ronî dike, carina pez diçêrîne, 
carna pirtûka xwe dixwîne; bi mamosteyê gund Marusiyan re dibe 
heval. Carna behsa çand û jiyana kurdan tê kirin. Dîlan, xwestina 
keçan... Wê ev roman di pêşerojê de baş bê fahmkirin; her hevokek 
dibe mijara gotarek. 


gehê. Mamoste Reşîd darek di 
destê wî de bû, li ber dergeh wes- 
tiya bû û li min dida. Zivistanan 
min paqila û nok difirotin, havînan 
jî kêk û ice cream.” 

Di yekem pêşandana film de li 
festîvala Pûsan a Koreya Başûr di 
hundirê meha borî de Govar û 
Rojan Heme Ceza wek du akterên 
film li gel derhêner di merasimên 
festîvalê de amade bûn û di nav 350 
filmên beşdar de herdu xelatên fes- 
tîvalê bidestve anîn. Piştî wergir- 
tina herdu xelatan, Govar hesta xwe 
wiha destnîşan dike: “Li Pûsanê gi- 
riyê min hat. Dema me da ser si- 
cada sor, nizanim çawa behsê 
bikim, dunya hemû li beramber te 
rûniştibe û wêneyên te digre.” 



Govar Enwer (Wêne: Rûdaw) 

Stranbêj Evîn Beyaz: 

"Di stranên min de evîn û 
hezkirin heye!" 


Di albuma Evîn Beyazê de carna dîmenên Missy Eliot, carnan rîtmên 
Flamenko, stranên evînê yên kurdên Suriyê derdikevine pêş. Herwiha formên 
cazz û hip hop jî muzîka wê dixemilînin. Evîn dengê Şakirayê û dansa wê 
diecibîne û muzîka îranê guhdar dike. 


EVDlLA KOÇER 

“Ji Te Hez Dikim” albuma Evîn 
Beyaz a pêşîn e. Album li ser bin- 
geha muzîka kurdî ya gelêrî hatiye 
avakirin herwiha formên hîp hop, 
rîtmên flamenko û cazz jî hene; 
Evîn awazeke nû pêşkêş dike. Di 
albumê de 9 stran hene. Bingeha al- 
bumê li ser evînê ye. Evîn Beyaz di 
derbarê albuma xwe ya nû de ji Rû- 
dawê re axivî. 

Stranbêja nû Evîn Beyaz li Bid- 
lîsê hatiye dinyayê, lê ji heftsaliya 
xwe ve li Stenbolê dijî. Du sal di 
Zaningeha Stenbolê di beşa “Tûrk 
Muzigi Nazaryati” de perwerde- 
hiya muzîkê girt. Pişt re li Navenda 
Çanda Mujtad Gezen perwerda 
deng wergirt. 

Beyaz diyar dike ku hêj di ko- 
roya dibistana seretayî de dest bi 
stranbêjiyê kiriye, “Hingê dema 
min fêm kir ku ez kurd im, min dest 
bi fêrbûna stranên kurdî kir. Di 
dawet û şevên HEP’ê de, di pîknî- 
kan de di min stran gotin. Dû re ez 
ketim nava Koroya Zarokan a Me- 
zopotamyayê. Heta 14 salî di wê 
koroyê de mam, li gelek cih û we- 
latan me konser dan û du album 
çêkir. Piştî veqetîna mamostê me 
Rotînda koro jî belav bû û 4 sal ji 
mûzîkê dûr ketim. Paşê min li Na- 
venda Mûzîkê ya Erdal Erzîncan 
salekî dersên mûzîkê wergirtin...” 

“Li dera ku hezkirin tunebe 

ew der bejî ye” 

Em jê dipirsin “Gelo sedemeke 
taybet heye ku te navê CD-ya xwe 
daniye ‘Ji te hez dikim’an na?”, 
behs dike ku dema dest bi amade- 
kariya albûmê kiriye strana ku wê 
pêşîn çêkiriye ‘ji te hez dikim!’ e, 
“Ez ji hevoka ‘ Ji te hez dikim’ pir 
hez dikim, dema seh dikim an jî vê 
hevokê ji yekî re bibêjim pir kêfa 
min tê. Divê civaka kurd bêyî ku jê 
şerm bike ji delal û hezkiriyên xwe 
re bibêje. Mixabin bandora şer li 
ser kurdan pir e. Li dera ku hezkirin 
tunebe ew der bejî ye, loma her 
dem ‘ji te hez dikim!’...” 

Li ser albûma xwe ya pêşîn Evîn 
Beyaz dibêje zor e ku meriv ji nişka 
ve fîkrên ku bi salan e li civakê tabû 
ne bişkêne, “Lê bi wext re wê her 
kes fêr bibe. Di albûma min de evîn 
heye, hezkirin heye. Min dizanibû 
ku ev karê min kareke cihê ye. Min 
got qey wexteke mezin jê re divê, 
lê ji niha ve ez rexneyên erênî li ser 
albûma xwe werdigirim. Kêfa 
zarok û ciwanan gelekî ji stranên 
min yên bi hereket re tê. Di cih de 
stranên min ji ber kirin...” 

Dû re lê zêde dike ku mûzîka wê 


mûzîka eşq û rih e, “Ev evîneke ku 
naqede, serxweşbûnek e. Lê her 
stran bi zimanê xwe xweş e. Divê 
meriv wê his bike. Jixwe ev hiski- 
rina mûzîkê dike ku hikûmdaran ji 
ser text bixîne. Loma ez gohê xwe 
didim hemû rexneyan. Hin kes ca- 
rinan kinc û berê min rexne dikin, 
hinek hin tiştên din. Lê ez jî xwe 
rexne dikim carinan, dibêjim gelo 
ku wisa welê bûya wê çêtir bûya an 
na...” 

Stranbêj Evîn Beyaz li ser bazara 
mûzîka kurdî jî dibêje ku yên ku bi 
madî û manewî ked dabin divê heq- 
destê xwe jî bistînin, “Hunermen- 
dên ku vê nexwazin jixwe derewan 
dikin. Ez bixwe kêfa min gelekî ji 
mûzîkê re tê. Çêkirina albûman ne 
hêsan e. Belkî ez debara xwe ji mû- 
zîkê nekim, lê ez dixwazim ku ji 
mûzîkê nan bixwim...” 

Çima mi bi tirkî nastre? 

Li ser armancên xwe yên mûzîkê 
jî behs dike ku ji bo ku meriv mû- 
zîka gelekî çêke, divê meriv ji 
hemû rewşa civakê haydar be, “Ez 
ji nifşê kurd yê ciwan im. Ji ber ku 
rewşa madî ya malbata min baş bû 
min di mektebên herî baş d 
xwend. Tiştên ku wê tu zarokên 
kurd nebûna xwedî, li cem min 
hebûn. Em li Stenbolê li taxên herî 
baş diman, lê di dawiyê de tu kurd 
î. Tu çi jî bikî, tu kinc û berên herî 
xweşik jî li xwe bikî, tu tirkiyeke 
gelekî baş jî bipeyîvî, tu kurd î! 
Çiqas pereyên te jî hebûya tu her 
dem kurd bûyî, ev kurdbûn li her 
derî xwe di te de dida der. Loma ez 
jî bêtir li vê kurdbûna ku xwe me 
de dida der xwedî derketim. Kurd 
li ku bûn, ez jî li wir bûm...” 

“Eger kurd hez ji xwe bikin 

wê azad jî bibin” 

Di berdewamiya axaftina xwe de 
gotine tîne ser bindestiya kurdan, 
“Min nekarî ku ez ji vê derd û êşên 
kurdan re bêdeng bimînim. Loma 
min xwest ku bi kurdî bistrêm û li 
ser hezkirin û evînê bibêjim. Ez fî- 
kirîm ku pêdiviya kurdan gelekî bi 
jixwehezkirinê heye. Lê heke kurd 
hez ji xwe bikin wê azad jî bibin. 
Di albûma xwe de min bi zanahî 
got, ‘Singê min ji te re derman, 
maçek bide, kuro lawo, ji te hez 
dikim, bêyî te nabe, dilê min..! ’...” 


“Ez romanên kurdî dixwînim” 

Di vir de em jê dipirsin ka ew li 
ser rexneya “jiyana stranbêjên kurd 
bi tirkî ye, lê bi kurdî distrên” çi di- 
fikire. “Min zimanê dayîkê dizanî, 
lê li metropalan bi 6-7 salî ve bi 
mektebê ve jiyana min her bi tirkî 


bû. Erê li malê car caran bi kurdî jî 
dihat peyîvîn. Lê gelo çima ne bi 
tirkî lê bi kurdî min mûzîk çêkir?. 
Ji ber ku strana pêşî ya ku ez di za- 
rokatiya xwe de fêr bûbûm bi kurdî 
bû. Ji hingê ve ez dibêjim divê stran 
bi kurdî bin. Her dem min gohê 
xwe da mûzîka kurdî. Ji min re 
bêtir samîmî tê ku ez bi kurdî bis- 
trêm. Vêga ji bo ku ez jiyana xwe 
hemû bi kurdî bijîm, ez romanên 
kurdî dixwînim, bi derdora xwe re 
bi kurdî dipeyîvim. Lê ez çi jî 
bikim ji ber têkilî û hevalan bi tirkî 
diherike jiyana min.” 

“Li ba min kurdbûn evîn e” 

Evîn Beyaz dipirse, “Gelo niha 
heqê min tune ku ez bi kurdî mû- 
zîkê çêkim?”, em gohê xwe didinê, 
“Berî her tiştî mûzîka baş mûhîm 


ziman û reng û teşeya mûzîkê tune. 
Ez dibêjim qey tu hunermendekî 
kurd tune ku jiyana wî hemû bi tirkî 
be lê mûzîka wî bi kurdî be. Belkî 
ziman nizanibe, lê wê kurdbûnek 
hebe, nexwe jixwe wê nikaribe mû- 
zîka kurdî jî çêbike. Di jiyana min 
de gelek tişt bi tirkî ne. Kurdiya 
tenê li ba min evîna di dilê min de 
ye. Strana kurdî ya ku ez pêşî fêr 
bûm ‘Evîndar im!’ bû. Loma li ba 
min kurdbûn evîn e...” 

Li gor baweriya Beyazê divê 
stranbêjin kurd pêşî li ziman û 
çanda xwe derkevin, “Lê heke 
stranbêjek 10 stran bi kurdî bêje, 
bila yek du jî bi zimanên din bistre, 
zerar nake. Belkî ez jî di pêş de bi 
ingilîzî an jî tirkî bibêjim...” 

Em dixwazin fêr bibin ka stran- 
bêjên îdol ji bo hene an na, dibêje 


ku ji ber karê xwe yê mûzîkê gohê 
xwe dide gelek stranbêjên kurd, 
“Lê stranbêjeke ku ez her dem goh- 
darî dikim tune; li gorî halê rihê 
xwe ev diguhere. Lê ku stranek ge- 
lekî li xweşê min çû heta mehekê jî 
şevûroj lê gohdarî dikim. Mesela ev 
mehek e, min da ye dû strana Mez- 
her Xaliqî ya ‘Meqamî Hisenî’, ez 
pir lê gohdarî dikim; berî wê jî - 
belkî bê eleqe be- min hefteyekê 
gohê xwe dida ‘Billie Holiday’...” 

Paşê gotinê tîne ser hunermen- 
dên kurd û dibêje ku kêfa wê ji ‘ Ay 
yarê û Çû’ya Dîno û ‘Min bihistî û 
Şevê’ ya Xêro Abbas re tê, “Dengê 
Rojda diecibînim. Mûzîka Nilûfer 
Akbal û dengê Fatê xurt e, şîroveya 
mûzîkê ya Mehmet Atli pir xweş e. 
Di gelek hunermendan de jî tiştên 
ku ez diecibînim hene...” 




'W'Hf 


Evîn ji Evanescence bigire heta Cats mûzîkên cuda gohdar dike. Arşîveke wêya dewlemend a mûzîkê heye. 







JIN U ClVAK 


9 


Hejmar25 | Sêşem | 22. I<anûn2009 


Kujerekî Benazê 
li Qeladizê hat girtin 



FERMAN ÇQMANI 

Qeladizê (Rûdaw) - Kujerekî 
din ê Benaz Mehmud ku ev demek 
bû Interpol lê digeriya, li Qeladizê 
hat girtin. Benaz Mihemmed Meh- 
mud Babekir Axa, daniştvana Ba- 
şûrê Kurdistanê bû û di Cileya 
2006’an de ji aliyê bavê wê, Arî yê 
mamê wê û hinek kesên din ve li 
Brîtanya ji ber ku peywendiya wê 
yên evîndarî li gel xortekî hebû, bi 


Pêşîgirtina 
tundiyê ji malê 
dest pê dike 

Hewlêr - Weke ku dixuyê 
tundûtûjiya li dijî jinan fenome- 
neke civaka Kurdistanê ye û ro- 
jane jin rastî sivikbûn, sixêf, 
lêdan û êrîşan tên. Beşek ji wan 
li ber xwe nadin û xwe dişewi- 
tînin. Rêveberê Şopandina Tun- 
dûtûjiya Dijî Jinan li Hewlêrê, 
Komîser Jîlemo Evdilqadir, 
ragihand ku pirraniya bûyerên li 
ba wan tehdît û lêdan in, ji xeynî 
tundûtûjiyên din wek mêrkirina 
bi zorê, xwekuştin û îxaneta 
hevserî. Li gor îstatîstîkên We- 
zareta Navxwe di du salên borî 
de rêjeya kuştina jinan ji sedî 50 
kêm bûye û li beramber rêjeya 
dozvekirinên jinan ji sedî 200 
zêde bûye. Li gor Navenda Xa- 
tûzîn bo Pirsgirêkên Jina Kurd 
Çilore Herdî, xelk li Kurdistanê 
ji dema zarokatiyê ve bi tundû- 
tûjiyê tên perwerdekirin. Çilore 
dibêje: “Divê guherîn ji malan 
dest pê bike, yanî ji perwerdeya 
zarokan dest pê bike.” 


îşkenceyê hatibû kuştin. Niha bavê 
wê û mamê wê li zindana Old Bayli 
ya Londonê di zindanê de hukmê 
xwe derbas dikin, tohmetbarên din 
jî reviyane û hîn jî Interpol li wan 
digere û van rojan bi birîndarî li ba- 
jarokê Qeladizê hat desteserkirin. 

Roja kuştina Benaz, dê û bavê 
wê malê bicîh dihêlin, Mihemed 
mala xwe ji kujeran re vala dike. 
Kujer ku destdirêjiya Benazê dikin 
û piştre wê dixeniqînin. Yek ji ku- 


jerên Benazê piştî girtinê ragehand 
ku mirina Benaz nêzîka dû saatan 
ajotiye. Roja 28’ê Nîsana 2006’an 
laşê Benazê di çenteyekî de li ba- 
jarê Birmingham hatibû dîtin. 

Girtina Umerê Husên Axa 

Ev demek bû Umer Husên xwe li 
Qeladizê veşartibû, çend caran 
hewldanên desteserkirina wî hatin 
kirin, lê hewldana polîs bê encam 
ma. Şeva 15’ê Kanûnê 2009’an 
Umer ji aliyê du birayên xwe ve hat 
birîndarkirin û ew radestê asayişê 
kirin. Çavkaniyekê ji asayişa Qela- 
dizê ev nûçe bo Rûdaw piştrast kir 
û daxwiyand: “Niha Umer li nex- 
weşxanê ye û di bin çavdêriya asa- 
yişan de ye û rewşa wî ya tendirustî 
baş e, herwiha gelek doz li dijî wî 
hatine vekirin.” 

Berpirsê Ofîsa Şopandina Tun- 
dutûjiya Dijî Jinan li Ranya Komî- 
ser Hesen Xoşnaw bo Rûdawê 
ragehand ku berê tevahiya sazî û 
dezgehên sînorên wê deverê ji he- 
bûna Umer hatibûn agahdarkirin, lê 
cihê mayîna wî ne diyar bû lê piştre 
pirsgirêk di navbera wî û birayên 
wî derketin û şer kirin, herwiha ji 
aliyê birayên xwe bi gulleyan tê bi- 
rîndarkirin û niha girtî ye: “Umer 
tohmetbar e bi kuştina Benaz Mi- 
hemed û polîsê înterpol lê digerin.” 

Komîser Mehmud ku efserê po- 
lîsê înterpola Kurdistanê ye, di der- 
barê radestkirina Umer bo Hikû- 
meta Brîtanya ji Rûdawê re wiha 
got: “Hinek dozên din jî dijî Umer 
li Kurdistanê hene, lewma dema 
karê wî li Kurdistanê qediya wê 
demê emê wî wergirin.” 


Leyla niha straneke 

/\ Al /V A 1 -1 A ■ 

mgilizi dibeje 


Swêd (Rûdaw) - Stranbêj Leyla 
Ferîqî di demekî nêzîk de ji bo çend 
karên hunerî vedigere Kurdistanê. 
Leyla Ferîqî di despêka karê xwe 
yê hunerî de bi strana ‘To To’ hat 
naskirin. Leyla di van du salên borî 
de du stranên bi erebî kir klîb. Yek 
ji wan li Kurdistanê bi navê ‘Enna 
Hebîbe Min Kurdistan / Ez Keçeke 
Kurdistanê me’ û yan din jî li Qa- 
hîre li gel stranbêjê Misrî Elî Cebar 
bi navê ‘Cî’na Lîb’îdna / Em Gihiş- 
tîn Hev’ bû. 

Cebar di hevpeyvînek de di der- 
barê Leyla de wiha dibêje: “Vê 
stranê serkeftinek baş li welatên 
ereb bidestanî, ji ber pir bihêz bû. 
Leyla Ferîqî hunermendeka hêja 
ye.” 

Nûtirîn karê hunerî yê Leyla Fe- 
rîqî stranek înglîzî ye. Ev zêdetirî 
salekê ye pêve mijûl e û heta niha 
temam nebûye. Leyla Ferîqî di ser- 
dana vê carê ya Kurdistanê de wê 
berhemê wê biqedîne û belav bike. 

Leyla Ferîqî li bajarê Rojhilatê 
Kurdistanê li Merîwanê ji dayîk- 



Leyla Ferîqî 


(Wêne: Rûdaw) 


bûye, ew li Sinê mezin bûye. 
Xwendina seretayî, navendî û ama- 
deyî li Sinne qedandiye. Di sala 
1989’an de çûye Ewrûpa û li 
Swêdê dijî. Leyla Ferîqî ji bilî 
kurdî, bi swêdî, înglîzî û farisî di- 
zane û heta niha sê albûmên stranan 
bilavkiriye. 


"Ji zewaca bi zorê 
re na!" 

Köln - Wezareta întegrasyonê 
ya Eyaleta NRW ji bo parastina 
mafê jinan li Almanya û parastina 
wan ji zextê malbatê, li kêleka zi- 
manên din, bi zimanê kurdî kate- 
logeke taybetî weşand. Wezareta 
Malbat, Jin û întegrasyonê li 
NRW, girîngiyeke mezin dide 
binpêkirina mafê jinan li Al- 
manya. 

Li Almanya hejmareke mezin 
ji jinan, ji dest malbatên xwe zorê 
dibînin û beşekî mezin ji keçên 
biyanî li vî welatî, bi zorê têne 
zewicandin. Malbatên ku ev pirs- 
girêk lê hene, bi piranî malbatên 
biyanî ne. Katelog di bin navê “Ji 

Zewaca Bi Zorê re Na!” hatiye 
belavkirin. Di katalogê de her 
wiha rê ji wan jin û keçan re tê 
nîşandan, dema ku zextên ze- 
wacê li wan hate kirin, ew dika- 
rin çi bikin? Ji bo jinên ku mafê 
wan têne binpêkirin hejmara te- 
lefoneke taybetî hatiye destnîşan- 
kirin. 

Herwiha li bajarê Bielefeldê jî 
maleke taybetî bi aramanca pa- 
rastina keç û jinên biyanî ku di 
nava wan de kurd jî hene hatiye 
avakirin. Navê malê: Mala Keçan 
e. Di katelogê li kêleka zimanê 
kurdî, zimanên weke tirkî, erebî 
û albanî jî cih digirin. 


"Ez û çar mêrên xwe" 
diçe dadgehê! 


Qahîre - Ji ber belavkirina ni- 
vîseke rojnamevana siûdî, Nadîn 
El-Bedîr, ku tê de daxwaza rê- 
wekirina ji firemêriyê re tê kirin, 
rojnameyeke misrî rûbirûyê dad- 
geha bû. Di heman demê de hin 
parêzerên misrî ketine tevgerê, ji 
bo ku kişandina rêzefilmekî tel- 
evizyonî ku behsa jineke firemêr 
dike, bê rawestandin. 

Nivîsa Nadînê ya bi sernavê 
“Ez û çar mêrên xwe” roja 11 ’ê 
Kanûna 2009’an di rojnameya 
“El-Misrî El-Yewm” de hatibû 
belavkirin. Piştî belavkirina ni- 
vîsê gelek navendên parêzgerên 
wî welatî ketin dewrê, lewre Cî- 
girê Serokê Partiya Gel a Demo- 
krat Xalid Fuad, yasayên Misrê 
û Şerîeta îslamê li dijî wê rojna- 
meyê û rojnamevana siûdî bilind 
kir. 

Sernûserê Rojnama “El-Misrî 
El-Yewm”, Mecîd Celad, nivîsa 


Nadînê ku di kanaleke televiz- 
yonê de bernameyekê pêşkêş 
dike diparêze û dibêje ku ev tişt 
di çarçova azadiya bîrûbaweri- 
yan de ye. Xalid Fuad jî nivîsê 
weke banga têkdana bingeha ci- 
vakê bi nav dike û wiha dibêje: 
“Ew nivîs berevajî maddeya 
2’an ya destûra Misrê ye ku di- 
bêje Şerîeta îslamê çavkaniya 
sereke ya yasadanînê ye.” 

Li aliyê din çend parêzerên 
misrî hewldidin ku kişandina rê- 
zefilmekî televizyona misrî, ku 
lîstikvana navdara ya misrî Xade 
Ebdulrezaq, rola sereke tê de di- 
lîze û behsa jinekê dike ku çar 
mêrên wê hene û mijûlî girêdana 
peywendiyan li gel mêrê pênce- 
mîn jî, rawestînin. Parêzeran ra- 
gihandin ku hizra rêzefilm 
berevajî Şerîeta îslamê û destûra 
Misrê ye ku firemêriyê qedexe 
dike. 

“Rojên Kurd" Yekkom û Komkarê gihand hev! 



ŞARQ I. GARÎP 

Stuttgart (Rûdaw) - Li Bad Boll 

a ku navçeyeke Stuttgartê ye, Aka- 
demiya Evangeli bi hevkariya sazi- 
yên kurd/alman yên wek Yekkom, 
Komkar, Komjîn, Biratiya Bajaran 
û Navenda Perwedahiyê çalakiyên 
“Rojen Kurdî“ li darxistin. Akade- 
miya Evangeli ya ji sala 1997‘an vir 
ve her sal li ser mijareke cuda 
“Rojen Kurdî“ lidardixe. Çalakiya 
îsal li jêmavê “Peşveçûnên Erenî li 
Tirkiye, Şansek Ji Bo Gelê Kurd“ di 
11-13‘ê Kanûne de wek semîner û 
projeyên cûr be cûr hatin lidarxistin. 

Nîvê mêvanên cîvînan alman 
bûn. Gelek pispor, întellektuel, aka- 
demîsyen û bazirgan beşdarî civî- 
nan bûn. Ji Almanya Serokê 
Dialog-Kreisê Kurdistan Prof. An- 
dreas Buro, ji Stanbole Lêkolînerê 
Enstîtûta European Stability Initia- 


tive (ESI) Ekrem Eddy Guzeldere, 
Ji Amede Parêzer Sezgin Tanrikulu, 
ji Tirkiyeyê Niviskar/Helbestvan 
Bejan Matur, Serokê Kurd-Kav’ê 
Fehim Işik di semîneran de raporên 
xwe peşkeş kirin. 

Nûnera DTP’ê Parlamentera 
Amedê Sabahat Tuncel, şaredara 
Dersimê Edibe Şahin û nûnerê 
AKP’ê Parlemenê Amedê Abdur- 
rahman Kurt tevlî civînê nabûn. Li 
ser navê DTP’ê siyasetmedar Me- 
deni Kinci û Muzaffer Ayata cih- 
girtin. 

Wergerên civînan ji alî Berîvan 
Aymaz û Çiller Firtina ve hatin 
kirin. 

Di rûniştinên semîneran de pirs- 
gireka kurd û Bakurê Kurdistanê di 
ware ciwakî, aborî, siyasî, dadî, 
aşitî û pirsgireka jinan de hat şîrove 
û niqaşkirin. 

Parêzer Sezgin Tanrikulu rexne li 


hikûmeta AKP’ê kir. Wî buyerên 
Tokatê jî wek dijberiya aşitiyê bi 
nav kir. Tannkulu peşniyazên xwe 
wiha rêzkir: “Gerek e destûra bin- 
gehîn perçe perçe be guhertin, 
ziman, hemwelati û meclisên he- 
remî ben avakirin.” 

Serokê Kurd-Kav’ê Fehim Işik ji 
li ser pirsgirekên ciwaki, perwerde 
û aborî axifî. Di rapora xwe de bi 
hejmaran ferqên kûr yên nav baja- 
rên Kurdistan û Tirkiyeyê da ber 
hev. 

Muzaffer Ayata jî di axaftina xwe 
de diyar kir ku kurd ji bo aşitiyê 
amade ne: “Kurd naxwazin dew- 
letê parçebikin, bes mefen xwe yên 
xwezayî dixwazin. Hikûmetê kijan 
gav avêt me qebul nekir? Ji bo min 
qet problemek bi gelê tirk re nîne. 
Eger îro aştî çêbibe ez dikarim leş- 
kerên tirk jî hembêzbikim.” 

Bejan Maturê jî di axaftina xwe 


de got ew ji bo aşitîye optimîst e: 
“ Ji bo min pîvanên şaristaniyê jin 
in. Bi taybet jî li Kurdistanê, jinên 
kurd bi rastî jî di aliyê çandî de 
gelek bi quwet in.” 

Di civînê de lewaziya raportên 
beşdarên kurd bal kişand. 

Prof. Buro di rapora xwe de hînek 
astengiyên li ber aştiyê anîn ziman. 
Buro ji bo pêvajoya aştiyê hin peş- 
niyazan rêzkir: Ya yekem divê hu- 
nermend, rewşenbirên tirk û kurd 
xwe ji bo aşitiyê amadebikin û van 
xebatên xwe li Ewrûpa wek konfe- 
rans û lobî li gel YE, dêr û 
NGO’yan bidomînin. Komîsyonek 
ji hemû hizb û kurdan wek partne- 
rek/aliyek li ser aşîtiye kar bike. Al- 
manya û welatên din ên YE’yê 
PKK’ê ji lîsteya “terorê” derbixin û 
ji bo damezrandina aşîtiya navbera 
kurd û dewletê de rolekî bilîzin.” 

Li kulisan jî guftûgo domiyan; li 


ser pirsa qedexekirina DTP’ê Buro 
ji mêvanan re wiha got: “Divê kurd 
jî nekevin pozisyona xwe parastinê, 
aştî li ser milên kurdan e. Divê 
kurd dest ji xebata aşîtiyê bemedin. 

Balkêş e ku ev semîneran ku 
Yekkom û Komkarê gihand hev, di 
demên dawîn de yekem civîn bû ku 
herdû alî li gel hev axifîn û bi hevre 
tevlî çalakiyekî bûn. 

Revebirê Akademiya Evangeli 
Dr. Budzinski ji diyar kir ku di nava 
kurdan de êdî wek tradisyonekî 
niqaş û rexnekirina bi şer kêm dibe. 

Piştî kulîsan dest bi bernameya 
şahiyê hat kirin. Di bemama çandî 
de jî “Biratiya Bajaran” projeyen 
xwe peşkeşkirin. Stefan Struck û 
koma wî, xaliyên Wanê, yen ku 
jinen kurd di projeya “Kilim/Wan” 
de çekiribûn, pîşandan. Helbestvan 
Bejan Matur jî di civînê de helbes- 
tan xwend. 


Zivllgesel 

ihre EinflOsse - 
am Beispiel der Stadtefirsu 
Osnabrtlck und 


Li Stuttgartê her sal malevanî û organizsyona Rojên Kurdî ji aliyê AkademyEvangelî ve tê kirin. 


(Wêne: Rûdaw) 


Bejan Matur: 



Kurd li Tirkiyeyê hêza herî dînamîk in 


SEYÎDXAN KURjj 

Duisburg (Rûdaw) - Helbest- 
vana kurd Bejan Matur di 14’ê Ka- 
nûnê de li ser vexwendina “Danûs- 
tandinên Ewrûpa Însiyatîfa Duis- 
burg” û pirtukxaneya vî bajarî hat 
Duisburgê. 

Bejan Matur di panelekê de li ser 
pêwendiyên Yekitiya Ewrûpa (YE) 
û Tirkiyeyê dîtînên xwe anîn zi- 
man. Panel bi axaftina endama 
“Danûstandinên Ewrûpa Însiyatîfa 
Duisburgê“ Brigitte Timmer dest 
pê kir. Timmer berê li ser armanc û 
kar û barên “Danûstandinên Ew- 
rûpa Însiyatîfa Duisburgê“ agahî da 
beşdaran û wiha got: “Me bi alîka- 
riya YE‘yê li Duisburgê bi diruşma 
4 Ji perspektîfa kêmnetewan pêwen- 
diyên YE û Tirkiyeyê’ de çend rêze 
panel amade kirine. îro em panela 
xwe ya yekem pêk tînîn. Di vê pa- 
nelê de em dixwazin ji perspektîfa 
kurdan pêwendiyên YE û Tirkiyeyê 
binirxînîn, piştre emê bi filê û yên 
din ew panelên xwe bidomînîn.” 

Paşê Bejan Matur dest bi axaftina 


xwe kir. Matur got ku wê li Al- 
manya nûçeya girtina DTP‘ê bîhîs- 
tiye û pir xemgîn bûye. “Me bawer 
dikir kû Dadgeha Destûrê biryarekê 
siyasî bigre û DTP‘ê negre, lê mi- 
xabin wisa nebû. Bi wan biryarên 
dawî û provokasayona Tokatê li 
Tirkiyeyê rewş dîsa tevlihev bû. 
Wisa xûya ye kû şerê çekdarî dîsa 
geş dibe, dibe kû di nav Tirkiyeyê 
de, di nav tirk û kurdan de şer der- 
keve. Lê ez dîsa ji ne reşbîn im.” 

Matur bibîrxist ku tê hikumeta 
AKP‘ê berê di çarçova projeya 
YE‘yê de û piştre çarçova “Vebûna 
Kurd” de ji bo demokratîzebûna 
Tirkiyeyê û çareserkirina pirsgirêka 
kurd de hin gavên baş avêtin. 
“Gava herî girîng vebûna TRT-6 e. 
Bi weşana kurdî dewlet de facto he- 
bûna kurdan qebûl kir.” 

“Rûyê kemalîstan derket holê” 

Matur got ku wê demê li Tirki- 
yeyê atmosferekê nerm pêk hatibû 
lê DTP’ê piştgiriya vê pêvajoyê 
nekir. “Li Tirkiyê niha du hêz bi 
hevra di nav şêr da ne. Ew hêzên 
şerxwaz - statukoprest û hêzên de- 



Bejan Matur 


(Wêne: S.I. Garîp) 


mokrat in. Divê kurd piştgirî bidin 
hêzên lîberal-demokrat kû li Tirki- 
yeyê hin guherînên baş pêk werin. 
Heta wan salên dawî li Tirkiyeyê 
Kemalîst wek modernîst, wek he- 
valbendên Ewrûpa dihatin nasan- 
din. Lê projeya YE‘yê nîşan da ku 
ew statukoperest in, naxwazin li 
Tirkiyeyê demokrasî hebe. ew di- 


tirsin kû îktîdara xwe wenda bikin.” 

Nivîskara kurd Matur di axaftina 
xwe de behsa tevlîbûna Ewrûpayê 
jî kir û got ku rayedarên Tirkiyeyê 
di çend salên dawiyê de bi Amerîka 
û dewletên Rojhelat va pir di nav 
pêwendiyê de ne. “Ji ber wê ji pê- 
vajoya YE‘yê hinekî sekiniye. Li 
vir erkên YE‘yê jî hene. Divê YE 
zêdetir bi Tirkiyeyê re di nav pê- 
wendiyan de be û hewlbide ku li ser 
Tirkiyeyê bi dewletên Rojhelata 
Navîn ve pêwendî deyne. Ew ji bo 
heremê pir baş be. Ji bo Amerîka 
demokratîzebûna Tirkiyê pir ne gi- 
rîng e, lê ji bo YE ew girîng e. 
“Hebûna Herêma Kurdistanê 
siyaseta Tirkiyeyê guherand” 
Matur gotinê anî ser projeya “Ve- 
bûna Kurd” û diyar kir ku hikûmet 
dixwaze ji bo çareserkirina pirsgi- 
rêka kurd hin gavan bavêje. “Hel- 
bet hikûmeta Tirkiyeyê bi dilê xwe 
ew polîtîka neguherand. Gelek 
sedem hene, ya herî girîng, hebûna 
‘Dewleta Federal a Kurdîstanê’ ye. 
Tirkiye dixwaze bi ‘Dewleta Fede- 
ral ya Kurdîstanê’ ra pêwendiyên 


xwe yên siyasî û tîcarî geş bike. Lê- 
divê berê hindirê mala xwe paqij 
bike. Ango divê pirsgirêkên kurdên 
xwe çareser bike. Ji bo wî ji tiştekî 
herî girîng rawestandina şer e. 
“Kurd hêza herî dînmîk in” 
Matur di dawiya axaftina xwe de 
got ku êdî pêdiviya kurdan ji çiya 
nemaye û wiha domand: “Çimkî li 
Tirkiyê hêzê herî dînamîk kurd in. 
Kurd dikarin ew dînamîzma xwe di 
warên legal - meşru de bikarbînin. 
Ew dînamîzma kurdan ji bo wan 
mîsogerî ye, ne çekên wan. Ez hê- 
vîdarim di dahatiyê de navbera Tir- 
kiyê û Başûrê Kurdîstanê de 
pêwendiyekê wek federasyon pêk 
were. Gava di sedsala borî de Kur- 
dîstanê hat parçekirin, kesî ji kur- 
dan pirs nekir. Ango neheqî ji 
kurdan hat kirin. Bi yekbûna Tirki- 
yeyê û Başûrê Kurdîstanê ew bê- 
dadî dikare ji holê bê rakirin û 
yekîtiya kurdan pêk were.“ 

Hemû axaftina Bejan Matur ji 
aliyê Çiler Firtina va ji bo almanî 
hat wergerandin. 

Gastronom Mûrad Rojîn: 

“Em kurdan bi mitbexa wan didin nasandin” 

Xwediyê rêzerestoranan dibêje ku bila gastronomên kurd mitbexa xwe ya netewî ji dest dijminên 
xwe rizgarbikin. Rojîn dipirse: Çima çend markayên xwarina kurdî tunebin? 




de bibin xwedî gotin, divê bi hevre 
bidin û bistînin. Her herêmeke Kur- 
distanê bi xwarinên xwe yên taybet 
tên naskirin. Eger em nikaribin vê 
çanda xwe ya xwarinî derxînin ba- 
zarê ev kêmasiyeke kurdan e. Bi 
hêviya xwarinên markayên kur- 
dan.” 


Perwerde bo 
mitbexa kurd 


“Dîvc|%xebatkar û hostayên 
xwarinê li dibistanan di beşa 
tûrîzm û otêlvaniyê de bên per- 
werdekirin. Wê demê mitbexa 
kurdî, hîn baştir bê nasandin. 
Bi rêya danasîna xwarina ne- 
tewî dibe ku meriv bikaribe 
kurdan hinek baştir bide na- 
sandin. 

Wek tê zanîn bo jiyanê xwa- 
rin û vexwarin pêwîst e. Divê 
em bixwin û vexwin. Bê xwa- 
rin û vexwarin, mirov nikarê 
bijî. Dema ku em xwarina 
xwe ya netewî baş bidin nasan- 
din, wê demê emê bikaribin 
gelê xwe û welatê xwe bidin 
nasandin. Xwarin, di cîhana 
mirovahiyê de cîheke girîng 
digre. Dema tu kesekî bi dilê 
wî têr bikî tu dikarî wî bikî 
heyranê xwe. Wek îtaliyan, 
pirranî bi pizza û meqemeyên 
xwe yên taybet tên naskirin.” 


ÎSMET SÎVEREKLi 


Rûdaw (Berlin) - Mûrad Rojîn, 
karsazê kurd e û li paytaxa Al- 
manya Berlînê xwedîyê xeleka 
xwaringehan e. Li Berlînê, di nav 
gastronomên kurd de wek qral tê 
naskirin. Di rêzexwaringehên wî de 
xwarinên kurdî yên netewî tên pêş- 
kêşkirin. Heta niha gelek konsept 
li ser mitbexa kurdî amade kirîye. 
Di xeyala wî de, perwerdekirina xe- 
batkarên mitbexa kurdî heye. “Divê 
hosteyên mitbexa kurdî li dibista- 
nan bên perwerdekirin.” 

Qralê cîhana gastronomîya kur- 
dan Mûrad Rojîn, di sala 1970’an 
de bo xwendinê Rojavayê Kurdîs- 
tanê diterîkîne û tê Almanyayê. Li 
vê derê, li zanîngehê di beşa teknîkî 
de dixwîne û salên dirêj wek teknî- 
ker dixebite. Ji ber ku ji vî karê xwe 
heznake dest davêje karê gastrono- 
miyê û dixwazê bi rêya gostrono- 
miyê Kurdan bide nasandin. Ji bo 
ku biserbikeve gelek konseptan li 
dar dixe. 

Rojîn, ji bajarê Efrînê ye û ew 
nêzîkî 40 sal e li Berlinê dijî. Diyar 
dike ku, kurdan mitbexa xwe ya ne- 
tewî nedanê naskirin û ewî ev kê- 
masiya kurdan dîtiye. Mûrad Rojîn, 
di derbarê perwerdekirina xebatka- 
rên mitbexa kurdî de dide zanîn ku, 
di mitbexa kurdî de hostayên ku di- 
xebitin, bêperwerde ne û divê ev 
hostayên mitbexa kurdî bi lez bên 
perwerdekirin. Rojîn dibêje, wî, ji 
bo mitbexa kurdî gelek konsept 


Ala Kurdistanê bû 
sedemê mirina ciwanekî 


Köln (Rûdaw) - Ahengek mû- 
zîka hîp-hopê li bajarê Almanya 
Olpe bi cînayetekî bi dawi bû. Di 
pêvçûna ku piştî nîşana ala Kur- 
distanê dest pê kir de, ciwanekî 
tirk hat kuştin. 

Li gor şahidên bûyerê, gengê- 
şiya di navbera ciwanên kurd û 
tirk di şeva 12’ê Kanûna 2009’an 
de bi nîşana ala Kurdistanê ji 
aliyê endamekî koma mûzîkê dest 
pê kiriye. Hat gotin ku çend mê- 
vanên şahiyê yên tirk li hemberî 
nîşandana ala Kurdistanê aciz 
bûne û di navbera wan û ciwanên 
kurd ên li şahiyê de pevçûn der- 
ketiye. Li gor hinek beşdarên şa- 
hiyê, çendîn ciwanên tirk 
derketine ser dika şahiyê û hem li 
endamê komê yê ku ala Kurdis- 
tanê nîşan daye xistine û hem jî al 
şewitandine. Li ser vê yekê pev- 
çûna di navbera komên ciwanên 
kurd û tirk dest pê kiriye û berfi- 
reh bûye. Pevçûna ku bi mudaxe- 
leya polîsan hatiye rawestandin, li 
derveyî salonê dewam kiriye. 
Tevî ku gelek polîs li cihê bûyerê 
amade jî bûn, pevçûn domiye û di 
encamê de ciwanekî tirk yê 20 
salî, bi navê Bilal Karadogan ji 


aliyê ciwanekî din yê 21 salî bi 
kêrê hatiye kuştin. 

Wekî ku xwedanê bara mûzîkê 
“Kinkay Bar”, ku li pêş bara wî 
ciwanê kuştî hat kêrkirin, Ömer 
Koşar, ji Rûdawê re ragihand, kû- 
jerê ciwan bi xwe tevlî şahiyê ne- 
bûbû. Ew paşê hatiye cîhê bûyerê 
û tevlî pevçûnê bûye. Ömer Koşar 
got ku kesê kuştî û kûjer jî ji Tir- 
kiyeyê ne. 

Polîsê bajarê Olpe jî ji Rûdawê 
re ragihandin ku, kesê kûjer piştî 
çend rojan teslîm bûye. 

Şahidên bûyerê gazin ji polîs 
dikin ku ew bi xemsarî tevgeri- 
yane û ciwanên serxweş wek ku 
pêwist dikir, kontrol nekirine. 
Koşar jî ev tewanbariya polîsan 
piştrast kir û got ku gelek kesan 
polîs di derbarê kesên bi çek hay- 
dar kirine, lê wan tedbîr negirtine 
û polisekî wiha bersiv daye: “Em 
nikarin li paş çiyayan binêrin.“ 
Koşar herwiha got ku ev demekê 
ye ku li bajarê Olpe û derdorê wê 
pêla nijadperestiyê di nav alma- 
nan de belav bûye û ev tişt êdî 
nayê veşartin û ev yek di navbera 
biyaniyan de bûye sedemê nerihe- 
tiyê. 


Murad Rojîn ji bo nasandina xwarina netewîya kurdî, di sala 83 ’an de li Berlinê xwaringeha ‘Rojîn ’ 


(Wêne: Rûdaw) 


amade kirine, lê konseptê ku ewî 
amade kirine nemeşiyane û ji ber 
vê yekê jî dest avêtiye konsepta 
meksîkî. Rojîn, di vê konseptê de 
biserdikeve û weha dibêje: ” Kon- 
septa mitbexa kurdî, bi destê tirkan, 
ereban û farisan gellek baş tê me- 
şandin û wek xwarinên xwe yên ne- 
tewî didin nasandin.” 

Mebesta vekirina Rojînê, nasan- 
dina mitbexa kurdan a netewî bû. 
Ev konsept, gelek salan meşiya, lê 
hosteyên ku di xwarengehê de kar- 


dikirin bê perwerdebûn û ji ber vê 
yekê biserneket û mecbûr mam 
xwaringehê bigrim.” 

Rojîn dibêje ku konsepta xwa- 
rina netewî ya kurdan bi destê kur- 
dan nameşe, lê bi destê kesên 
biyanî tên meşandin û wek xwari- 
nên xwe yên netewî didin nasandin. 
“Kesen ku vê tiştî dikin, di serî de 
tirk in; ji bilî tirkan ereb û faris in. 
Welatê me ji destê me girtin, ji vê 
têr nebûn û dest avêtin xwarina me 
ya kevneşopî. Ev yek kêmasiya 


gastronomên kurd in. Kurd dîvê 
mitbexa xwe ya netewî ji destê dij- 
minên xwe azad bikin.Ji bo vê 
yekê, divê gastronomên kurd xwe 
bi rêxistin bikin.” 

Li Ewrûpayê bi sed hezaran kurd 
dijîn û xwediyê bi hezaran xwarin- 
gehan e: “Gelek pirsgirêkên wan jî 
hene. Lê nayên cem hev û li ser 
pirsgirêkên xwe yên hevkar nak- 
evin nava danûstandinan. Çima 
çend markayên xwarinê yên kurdî 
tune bin. Ji bo ku kurd di vê sektorê 


YXK dixwaze li zanîngeha kurdî avabike 


Bochum (Rûdaw) - Yekitiya 
Xwendevanên Kurdistan (YXK), 
semînerên xwe yên li zanîngehên 
Almanyayê didomîne. YXK hefta 
borî li Zanîngeha Ruhrê ya li Boc- 
humê di bin navê “Kurdên li Diyas- 
porayê” semînerek li dar xist. 
Semînera ku diyariyê Dr. Qasimlo 
hat kirin ji aliyê Mehmet Şahin ve 
hat dayîn. 

Semîner bi axaftina nûnerê 
YXK’ê Fehim Guven di saet 13’an 
de dest pê kir. Guven di axaftina 
xwe de ragihand ku wan bi alîka- 
riya Enstîtûya Kurd a li Almanyayê 
dest bi semîneran kirine û bi ar- 
manca agahdarkirina xwendavanên 
kurd û akademisyenan wê semîne- 
rên wan sala bê jî bidomin. Guven 
diyar kir ku ew bi van semîneran 
dixwazin ku li Almanyayê bingeha 
avakirina zanîngeheke taybet û di 
zanîngehên Almanyayê de vekirina 
beşên kurdolojî dikin. 

Piştî axaftina Guven, jiyana Dr. 
Ebdurrehman Qasimlo hat vegotin 
û Mehmet Şahin axifî. Şahin di 
axaftina xwe de balkişand ser se- 
demê koçkirina kurdan ji her çar 
perçeyên Kurdistanê bo Ewrûpayê 
û jiyana wan a li diyasporayê nir- 
xand. Şahin ragihand ku ciwanên 
kurd dikarin ji gelên koçber ên wek 




Semînera li Zanîngeha Bochumê Mehmet Şahin da. 


(Wêne: Rûdaw) 


yûnan, cihû, irlandî û ermen gelek 
tiştan fêrbibin û bibin xwediyê lo- 
biyekî xurt. Şahin di dawiya axaf- 
tina xwe de balkişand ser girîngiya 
saziyan û got ku kurd dikarin bibin 
xwediyê meclîsên xwe yên ku ji 
aliyê dewleta Alman ve wek fermî 
bên qebûlkirin. 

YXK di sala nû de jî wê semîne- 
rên xwe bidomîne. Roja 9’ê Çileya 
2010’an li Dortmundê li Mala Kur- 
dan, semînera bi navê “Jina Kurd û 
Di Civakê de Cihê Jinê” tê lidarxis- 
tin. Axaftin û piştgirî ji aliyê saziya 
jinan Utamarayê ve tê kirin. 

Semînera berê jî ya ku di derbarê 


zimanê kurdî de hatibû lidarxistin, 
li Kölnê ji aliyê Dr. Zerdeşt Haco 
ve hat dayîn. 

Ji aliyê din Buroya Kurdî ya 
Brukselê bi navê konferansê “Kurd 
di wêjeya ermenî de” konferansek 
li dar dixe. Axaftvanê vê mijara dî- 
rokî û wêje yî Yektan Turkyilmaz 
e. Hat ragihadin ku konferans wê ji 
raya giştî re vekirî be û axaftin wê 
li ser salên dinavbêra 1878-1915 
de kûr bibe. Konferans roja 27’ê 
Kanûnê di saet 12.2009,16.00’n de 
li avahiya Buroya Kurdî ya li Quai 
aux Pierres de Taille 11, 1000 
Brukselê tê lidarxistin. 

Rudaw 


Parlamentera DIE LINKE Ulla Jelpke: 

Daxwazên tevgera kurd ne diyar in 

"Ji bo partiya DIE LINKE siyasetmedarên DTP'ê muxatabê çareseriyeke aştiyane ya pirsa kurdî bûn." 




REŞAD ÖZKAN 

Munchen (Rûdaw) - Parlamen- 
tera partiya DIE LINKE û berdevka 
partiyê ji bo siyaseta navxwe di 
Parlamena Almanyayê de, Ulla 
Jelpke, pirsên Rûdawê di derbarê 
biryara dawî ya wezîrên navxwe 
yên Almanyayê li ser penaberan û 
siyaseta partiya xwe di derbarê kur- 
dan de bersivandin: 

Dewleta tirk partiya kurd DTP qe~ 
dexe kir. Ligor nêrîna we wê ev qe- 
dexe ji aliyê siyasî ve çi bandorê li 
ser rewşa kurdên li Almanyayê 
bike? 

DTP bi heman mantiqî hate qe- 
dexekirin ku ji dema qedexeya 
PKK’ê li Almanyayê bi dehan ko- 
melên çandî û bi sedan xwepêşan- 
dan û kombûn hatine qedexekirin. 
Kesê ku xwe weke alîgirê têkoşîna 
azadiyê li Kurdistanê hîs bike, oto- 
matîk weke PKK’yî tê hesibandin 
û bi vê yekê weke kesekî krîmînel 
û terorîst, bêyî ku li armancên wan 
kesan yên siyasî bê pirsîn. Xetera 
wê yekê heye ku qedexeya DTP’ê 
li Tirkiyeyê îsolekirinek hîn bêtir ya 
rêxistinên kurdan li Almanyayê jî 
bi xwe re bîne. Ji ber ku bi vê yekê 
careke din ew bawerî li raya giştî 
hate ferzkirin ku hemû kurd terorîst 
in, eger ew di parlamenê de jî tevlî 
xabatê bibin. Ji ber vê yekê hîn gi- 
ringtir e ku komelên kurdan û en- 
damên wan bi awayekî hîn çalaktir 
ne tenê ji bo babetên kurdan bixe- 
bitin, lê di çarçoveya hêzên pêçverû 
û demokratîk, ya sendîkayan û ya 
tevgera aştiyê li Almanyayê li dijî 
şer û neolîberalizmê çalak bibin. 

Ji bo partiya DIE LINKE siyaset- 
medarên DTP’ê muxatabê çarese- 
riyeke aştiyane ya pirsa kurdî bûn. 
Ez hêvî dikim ku di nêzîk de parti- 


Parlamentera DIE LINKE Ulla Jelpke 

yeke nû bê avakirin ku em karibin 
van pêwendiyan dîsa girê bidin. 

Ji bo partiya DIE LINKE siyaset- 
medarên DTPê muxatabê çarese - 
riyeke aştiyane ya pirsa kurdî bûn. 
Ez hêvî dikim ku di nêzîk de parti - 
yeke nû bê avakirin ku em karibin 
van pêwendiyan dîsagirê bidin. 
Hîn jî qedexeya PKK’ê li Alman- 
yayê didome. Ji ber vê yekê bi 
sedan komelê çandî yên kurdî û 
çendîn hezar kurdên li Almanyaye 
zorê dikşînîn. Daxwazên wan yên 
hemwelatîbûnê têne red kirin, ji ber 
ku di demekê de pêwendiya wan 
anjî dilxwazên PKK’ê, anjî rêxisti" 
nek girêdayî wê bûn. Xwepêşandan 


û çalakiyên çandî têne qedexe kirin. 
Mal û buroyên kar, eger gumana 
nêzîkbûna PKK’ê hebe, ji aliyê 
hêzên taybet tên lêgerîn. Ev qedexe 
û ev kiryar ne desttêwerdaneke 
ciddî di mafê mirovan de ne? Ev 
demeke dirêj e ku partiya we soz 
daye ku tiştekî li dijî vê qedexeya 
PKK’e bike. Ev yek wê êdî di vê 
dewra parlamenê de bê pêkanîn? 
Ez jî di heman nêrîna we de me ku 
qedexeya PKK’ê mafên bingehîn 
ên bi hezaran mirovên kurd binpê 
dike û êdî divê were rakirin. Partiya 
PDS ji dema qedexeya PKK’ê di 
sala 1993’an de hertim li dijî bin- 
pêkirina mafê xebata siyasî ya kur- 


dan li Almanyayê derket. Bi avaki- 
rina partiya nû DIE LINKE, gelek 
siyasetmedar tevlî me bûn ku berê 
weke endamên SPD bi awayekî 
aktîf qedexeya PKK’ê pejirandin, 
an jî ji hindekayî ve li dijî qedexe- 
kirina wê demeketin. Ji ber vê yekê 
di vê mijarê de di nava DIE LINKE 
de nêrînên ji hev cuda hene. Tirsa 
hinek endamên partiya me heye ku 
çapemeniya rast bi îdiaya hevka- 
riya terorîstan êrişî me bike^ eger 
em li dijî qedexeya PKK’ê hel- 
westê nîşan bidin. Sedema binge- 
hîn jî başneagahdarbûna gelek 
endaman li ser rewşa li Kurdistanê 
û pirsgirêka kurdan e. Hîn jî gelek 
di wê baweriyê de ne ku PKK 
hewla dewleteke serbixwe dide. 
Mixabin kurdên ku li Almanyayê 
dijîn - ên di nava DIE LINKE jî di 
nav de - heta niha nekarîbûn bi 
awayekî têr armancên aktûel ên 
tevgera kurd ya azadîxwaz û guftû- 
goyên li ser demokrasiya bingehîn 
û azadiya jinê, ji wan re rave bike. 
Wezîrên navxwe biryardan ku pe~ 
naberên bi statûya u Duldung a wê 
li Almanyayê bimînin û Duldung 
a wan wê du salên din bê dirêjki - 
rinJEv tê wê wateyê ku mayina 
wan wê bê tehemul kiriu, lê ewê 
neyên qebûlkirin? 

Wezîrên navxwe biryara dirêjkirina 
lihevhatinekê girtin ku ji bo van miro- 
van statûya ‘Aufenthaltserlaubnis auf 
Probe“ bi xwe re anîbû. Wezîrên 
navxwe yên rast [ji aliyê siyasî ve] wiha 
dibêjin, ku divê “koça nav sîstemên 
sosyaf' pêk neyê. Ev rasîzma zelal e. 
Hemû biyanî û penaber weke “parsekê 
civakî“ têne danasîn ku naxwazin în- 
tegre bibin. Mixabin gelek mirov vê nê- 
rînê parve dikin. 

Wezîrên navxwe behsa 30 hezar 
penaberên bi statûya Duldung 
dikin. Li gor we ev hejmar rast e, 


an jî hejmar betir e? Pirraniya van 
penaberan ji ku derê ne? 

Ez vê hejmarê hertim ji hikûmeta 
federal dipirsim û tu sedem tune ku 
gumana nerastiya vê hejmar hebe. 
Pirraniya van penaberan ji Jûgosla- 
viya berê ne û di salên 1990’an de 
hatine Almanyayê. Wekî din hej- 
marek ji wan ji Tirkiyeyê û welatên 
din ên Rojhilata Navîn, weke Lib- 
nanê, ne. 

Hikûmeta CDU/CSU û EDP dil 


rovên ji Sûriyeyê bi xeterek ciddî 
ya dersînorkirinê rûbirû ne, ji ber 
ku bi Sûriyeyê re peymanek paşve- 
şandine hatiye mohrkirin. Di vê 
peymanê de Sûriyeyê qebûl kiriye 
ku her kesê ku bi awayekî bê îspat 
kirin ku ji Sûriyeyê ye, paşveşan- 
dina wan qebûl bike. Çiqas kurd di 
nav wan de ne em nizanim, ji ber 
ku li Almanyayê di îstatîstîkan de 
etnîka penaberan nayê tomarkirin. 
Di nav navê de kurdên ji Tirkiye û 
îraqê jî paşve tên şandin, lê hejmara 
wan ne hewqasî bilind e. 


Ulla Jelpke kîye? 

Ulla Jelpke parlamentera 
partiya DIE LINKE ye û ber- 
devka partiya xwe ji bo siya- 
seta navxwe di Parlamena 
Almanyayê de ye. Ulla Jelpke 
di 9’ê Hezîrana 1951’an de li 
Hamburgê ji dayîk bûye; be- 
riya parlamenteriyê Jelpke roj- 
namegerî dikir. 


heye ku çendîn hezar penaberan 
vegerîne welatên ku jê hatine. Hûn 
dizanin çiqas kurd - bo mînak ji 
iraq an jî ji Sûriyeyê - bi vê metir - 
siyê re rûbirû ne? 

Em dizanin ku derdora 7000 mi- 


Almanya: 


Generalê berê ava serê wezîrê nû dikelîne 


Wezîrê Parastinê Karl-Theodor zu Gutenberg û Serfermandarê berê Schneiderhan 


Köln (Rûdaw) - Bûyera bombe- 
barana bajarê Afxanîstanê, Kun- 
dusê bû sedema îstîfakirina wezîrê 
parastinê yê berê û serfermandarê 
artêşa Almanyayê. Lê nîqaşên li ser 
bûyerê bi vê yekê bi dawî nebûn. 
Niha jî serfermandarê ji kar avêtî 
wezîrê parastinê, zu Guttenberg, bi 
derewan tewanbar dike. 

Serfermandarê berê yê artêşa Al- 
manyayê Wolfgang Schneiderhan 
ku 43 salan di nav artêşê de kar kir, 
awayê dûrxistina xwe ji ser kar 
neheq dibîne. Schneiderhan di roj- 
nama almanî “Die Zeit“ de got ku 
wezîrê parastinê yê nû Karl-Theo- 
dor zu Guttenberg wî bi veşartina 
raportên di derbarê bûyera Kun- 
dusê de tewanbar dike. Schneider- 
han van tewanbariyan red dike û 
dibêje ku herchiqasî wî hemû ra- 
port pêşkeşî wezîrê paristinê neki- 
ribe jî, lê zu Guttenberg di vê 
mijarê de derewan dike û wî ti ra- 


port veneşartine. Çavdêrên siyasî di 
wê baweriyê de ne ku ev îdiayên 
serfermandarê berê dikarin rê li pê- 
şiya skandalekî nû vekin ku di da- 
wiya wê de wezîrê parastinê yê nû 
jî mecbûrî îstifayê bimîne. Ji bo lê- 
kolînkirina bûyera Kundusê ku di 
destpêka îlona borî de pêk hatibû û 
li gor agahiyên cuda heta 142 kesan 
jiyana xwe ji dest dabûn, Parla- 
mena Almanyayê komisyonek we- 
zîfedar kiriye. 

Di vê navberê de SPD, Die 
Griine û Die Linke bangî zu Gut- 
tenberg kirin ku bi heman stan- 
dardê ku karê Wolfgang 
Scheiderhan pîvaye, karê xwe jî bi- 
pîve û îstîfa bike. Partiya CDU ji 
aliyê xwe ve bangî Schneiderhan 
kir ku nîqaşan kûr neke û ev yek di 
berjenwendiya wî bi xwe jî de ye. 

Çavdêrên siyasî dibêjin ku se- 
dema “şerê“ di navbera generalê 
berê û wezîrê nû ne tenê bûyeren li 


Afxanîstanê ye û di wê nêrînê de ne 
ku “şerê“ di navbera wezir zu Gut- 
tenberg ê ji partiya CSU û Wolf- 
gang Schneiderhan ê nêzî SPD di 
rastiya xwe de milmilaneyeke di 
navbera herdu partiyan e. Partiya 
CDU Schneiderhan ê nêzî SPD bi 
wê yekê tewanbar dike ku ew ne 
tenê ne pêbendê zu Guttenberg 
bûyê, ew herwiha li hemberî wezîrê 
parastinê yê berê Franz Josef Jung 
(CDU) jî ne loyal bûye. Pisporên 
ku artêşa Almanyayê nas dikin di 
wê baweriyê de ne ku Schneider- 
han wezîrê berê Franz Josef Jung 
weke wezîrekî lawaz didît û dibêjin 
ku bi vê dîtina xwe ew ne tenê 
bûye. Ji wezîrê nû yê parastinê, zu 
Guttenberg, jî Schneiderhan bi 
guman bû. Pispor dibêjin ku 
Schneiderhan ê 63 salî ne amade bû 
ku ji aliyê kesekî 38 salî (zu Gut- 
tenberg) şîretan wergire. 

Wolfgang Schneiderhan sala 


2001 ’ê ji aliyê wezîrê parastinê yê 
wê demê Rudolf Scharping ê 
SPD’yî weke serfermandarê artêşê 
hatibû wesîfedarkirin. Beriya wê jî 
Schneiderhan bi reform û nûkirina 


artêşa Almanyayê “Bundeswehr“ 
navek ji xwe re çêkiribû. Pêwendi- 
yên herî baş yên Schneiderman bi 
wezîrê parastinê yê SPD’yî Peter 
Struck re bûne. 

Polîsên Meksîkayê “şefê şefan" kuştin 

Li Meksîkayê şerekî hovane di navbera çeteyên norkotîkê de dimeşe. 

Salane bi hezaran kes têne kuştin. Van rojan serokekî wan hate kuştin 
lê şer didome û tiliya berpirsên fermî jî di nav bazarê de dixuye. 


Serwîsa Cîhanê (Rûdaw) - Ji 

bo girtina wî soza 1,5 milyon Dolar 
hatibûn dayîn. Di encama pevçû- 
nekî çekdarî de şêfê yek ji mezinti- 
rîn çeteyên narkotîkê yên 
Meksîkayê, Arturo Beltran Leyva, 
hate kuştin. Lê şerê narkotîkê tevî 
hemû hêza xwe didome û tiliya 
gelek berpirsên fermî jî di vê ba- 
zarê de heye. 

Hêzên Meksîkayê derbeyek 
mezin li yek ji mezintirîn çeteyên 
narkotî li bakurê welêt dan. Serokê 
Meksîkayê, Felipe Calderon, ku ji 
bo beşdarbûna konferansa klîmayê 
li Kopenhagê bû, got ku kuştina Ar- 
turo Beltran Leyva nîşana wê yeke 
ye ku hêza Meksîkayê heye ku bi 
dijwartirîn awayî li dijî çeteyan tê- 
bikoşe. Bi salan bû hêzên meksîkî 
li “şefê şefan“ digerin ku ji bo gir- 
tina wî dewletê soza 1,5 milyon 
Dolar (1,04 milyon Euro) dabû. Li 
gor daxuyaniyên Wezareta Dadê ya 
Meksîkayê, Arturo Beltran Leyva 
şeva çarşema borî di encama pev- 
çûnekî çekdarî li bajarê başûrê 
Meksîkayê, Cuernavaca, de hate 
kuştin. Tevî Leyva çar endamên din 
yê çeteya wî jî hatin kuştin. 



Di sê salên dawî de li Meksîkayê bêtirî 80 hezar kes ji ber danûstandina bi madeyên 
narkotîkê hatin binçavkirin 


Leyva yê ku weke “şefê şefan” 
dihat naskirin, serokatiya yek ji me- 
zintirîn û hovtirîn çeteya narkotîkê 
ya Meksîkayê dikir. Çeteya wî ya 
“Birayên Beltran Leyva” ji sala 
2007’an ve ji mezintirîn çeteya nar- 
kotîkê ya Mesîkayê, ji Joaquin 
“Capo” Guzman, qut bûbû. Leyva 
di nav lîsteya 24 şefên narkotîkê ku 
herî zêde li wan dihat gerîn de bû. 


Li dijî Leyva, ji ber sedema qaçax- 
tiya kokaîn û heroînê bi nirxê çen- 
dîn milyar Dolaran, li DYA’yê jî 
doz hatibûn vekirin. 

Bi salan e ku şerekî bi xwîn ê 
narkotîkê li Meksîkayê tê meşan- 
din. Ji sala 2006’an ve serokê Mek- 
sîkayê, Felipe Calderon, 
şeş çeteyên narkotîkê 
kayê şer îlan kiriye û ji 



yonên li dijî wan çeteyên Hikûmeta 
Meksîkayê derdora 50 hezar leşker 
li çendîn cihên herî xeter li seran- 
serê welêt bi cih kirine. Ji hingî ve 
çendîn depoyên çekan, bi tonan 
madeyên narkotîkê û pereyekî 
mezin hatin dîtin û derdora 80 
hezar kes ji ber danûstandina bi 
madeyên narkotîkê hatin binçavki- 
rin û çendîn serokên wan çeteyan jî 
hatin girtin. Çeteyên narkotîkê ji 
kuştina 14 hezar kesan, ji dema 
destpêkirina desthilata serokê welêt 
Felipe Calderon di dawiya sala 
2006’an de, berpirsayar tên dîtin. 

Li bakurê Meksîkayê çendîn çe- 
teyên narkotîkê ji bo kontrolkirina 
rêyên narkotîkê yên ku diçin 
DYA’yê şerê hevûdu dikin. Ji dest- 
pêka salê ve di şerê li ser narkotîkê 
bêtirî 7100 kesan jiyana xwe ji dest 
dane, tenê li bajarê li ser sînorê 
DYA’yê, Ciudad Juarez, betirî 2500 
kesan hatine kuştin. Di nav 61 
kesên ku di operasyona çarşema 
borî ya li dijî Arturo Beltran Leyva 
hatibûn kuştin, şeş polîs jî hebûn. 
Her şeş polîs destpêka hefteyê ha- 
tibûn revandin, paşe hatibûn kuştin 
serjêkirin. Heta niha roja herî bi 



X 

Arturo Beltran Leyva 

xwîn ya vê salê 10’ê Sibatê bû: di 
wê rojê de 51 kes hatibûn kuştin. 

Çeteyên meksîkayî di nava sazi- 
yên dewletê û herî zêde jî di nava 
hêzên polîs û dadwerî de jî bi cih 
bûne. Ji ber vê yekê jî di demên 
borî de Beltran Leyva çendîn caran 
karîbû ji girtinê rizgar bibe û di 
navbera salên 2003 û 2008’an de 
tenê 29 kes ji ber gendeliyê hatin 
cezakirin. Meha borî eşkere bûbû 
ku yek ji payebilindtirîn dozgerên 
dewletê 450 heraz Dolar ji çeteya 
Beltran-Leyva wergirtiye - me- 
hane! Tevî wî endamekî din yê bi- 
lind yê dozgeriya giştî hatin 
binçavkirin. Ji bilî wan jî şefê înter- 
pola Meksîkayê û şêfê daîreya ta- 
wanan jî ji kar hatin dûrxistin. 
Beriya du hefteyan serdozgerê giştî 
jî mecbûr mabû ku îstîfa bike. Ji ber 
“semeketinê“, weke ku hate gotin. 


“Koloniyalizma nû" ♦ 
gihişt Erebistana Siûdî jî 



Konferansa klîmayê: 

Hêvî çû, rastî ma 


Welatên Nîvgirava Erebî xwe ji bo dema piştî hilberîna neftê 
amade dikin. Ji ber kêrnehatina xwezaya herêmê ji bo şandiniyê, 
dewletên ereb li welatên din erdên çandiniyê dikirin. 



E. Siûdî li Sudan, Etiyaopya, Pakistan û Tansaniyayê bi sed hezaran hektar erd kiriye. 


Hêviyên ji konferansa klîmayê mezin 
bûn. Lê li şûna gavên pêwist, nakokiyên 
welatên beşdar derketin pêş. 


Serwîsa Cîhanê (Rûdaw) - Ere- 
bistana Siûdî yek ji dewlemendtirîn 
welatê cîhanê ye. Lê di pêşbirka 
welatên dewlemend a kirîna erdên 
çandiniyê li welatên xîzan, Erebis- 
tana Siûdî jî di rêzên pêşîn de ye. 

Qeyrana aborî û bihabûna zadê 
xwarinê rê li pêşiya stratejîk din a 
veberanînê vekiriye: kirîna erdê 
çandiniyê li seranserê cîhanê û herî 
zêde jî li welatên xizan. Ji aliyekî 
ve hikûmetên welatên ku mecbûrî 
kirîna xwarinê ji derve ne, hewl 
didin ku li welatên din erdên çandi- 
niyê bikirin. Li aliyê din jî şîrketên 
mezin jî li rêyen nû ji bo vebera- 
nîna pereyên xwe digerin û erda 
çandiniyê ji bo xwe weke xezîne- 
yeke pêşerojê dibînin. 

Di destpêka salê de cotkarên 
siûdî dîsa dexla “netewî” pêşkeşî 
melikê xwe, Melik Abdullah, kirin. 
Ji erdên siûdî, lê ji Etiyopyayê. Ji 
bo lêxweşkirina kirîna erdên çandi- 
niyê ji aliyê şîrketên siûdî, hikû- 
meta wî welatî komîteyek taybet 
saz kiriye û bûdceya wê komîteyê 
jî 800 milyon Dolar e. Li gor en- 
damê wê komîteyê Abdallah Al- 
Oubaid, Erebistana Siûdî bi xwe 
erdê nakirê, ew tenê alîkariya şir- 
ketên siûdî dike. 


Yek ji wan herêmên ku Erebis- 
tana Siûdî lê erd kirîne, Darfûr a 
Sûdan e. Di demekê de ku rêxisti- 
nên navnetewî hewldidin ku 5,6 
milyon penaberên darfûrî ji birçî- 
bûnê rizgar bikin, şîrketên Erebis- 
tana Siûdî hesabên pêşerojê li ser 
erdên Sûdanê dikin. Şîrketa siûdî 
HADCO (Hail Agricultural Deve- 
lopment Company) 10 hezar hektar 
erda çandiniyê, bi nirxê 95 milyon 
Dolar, li bakurê Khartum kiriye. Tê 
plan kirin ku li wan erdan genim, 
sebze û xwarina heywanan bên 
çandin û ji Erebistana Siûdî re bê 
şandin. Erebistana Siûdî li Pakîs- 


tanê 500 hezar hektar û li Tansani- 
yayê jî 500 hezar hektar erd kiriye. 

Di rêzên pêşin ên wan welatên 
ku hewl didin li welatên din erdên 
çandiniyê bikirin, ji bilî Erebistana 
Siûdî, Japonya, Çîn, Hindistan, 
Bahraîn, Urdin û Kuweyt jî hene. Ji 
bo tesbîtkirina erdên baş, şandên 
van welatan bi sala ye serdana we- 
latên weke Ûganda, Brazîl, Para- 
gûay, Ûkrayna, Rûsya, Qazaxistan, 
Kambodja, Sûdan, Mosambîk, Tay- 
land, Bûrma, Laos û Pakîstan dikin. 
Pispor texmîn dikin ku tenê di sê 
salên dawî de 20 milyon hektar erd 
li Afrîkayê hatiye firotin. 


Kopenhag (Rûdaw) - Mezinti- 
rîn konferansa di dîroka mirovan- 
tiyê de bêyî gihiştina arman- cên 
hêvîkirî bi dawî bû. Konferansa ku 
du hefteyan domand û tevî 120 
serok û serokwezîran, 40 hezar kes 
ji seranserê cîhanê beşdar bûn, 
gelek caran ber bi têkçûnê bû. Di 
deqeya dawî de DYA’yê û çend 
welatên sereke li ser çend babetên 
bingehîn li hev kirin, lê biryarên 
konkrêt derneketin. 

Di peymana ku li ser bingeha 
biçûktirîn lihevhatina di navbera 
welatên sereke yên weke DYA, 
Hindistan, Çîn û welatên Ewrû- 
payê de ji konferansê derket, ti 
biryarê girêder tune û tenê çend 
armancên nezelal ên weke sînor- 
kirina germbûna global bo du pî- 
leyan hatiye destnîşankirin. Ji bo 
welatên xizan jî behsa alîkariya 
aborî hatiye kirin, lê nehatiye 
destnîşankirin, kî wê çiqasî bide 
kê û bi çi awayî. Hûrgiliyên wan 
pêşniyaran ji konferansên pêş re 
hatine hiştin ku wê di nîvê sala 
2010’an li Bonnê û di Kanûna 
2010’an de li Meksîkayê bên li- 
darxistin. 

Ji ber ku çend welatên weke 
Tûvalû, Sûdan û Venezûêla razî 
nebûn ku vê peymana li ser bin- 


geha biçûktirîn lihevhatina di 
navbera çend welatên sereke bi- 
pejirînin, konferans gihişt asta 
têkçûnê. Bo ku konferans têk 
neçe, welatên beşdar li hev kirin 
ku li şûna pejirandina peymanê, 
ew tenê ji peymana encama kon- 
feransê haydar bûn. 

Yek ji wan kesên ku ji enca- 
mên konferansê ne razî bû, se- 
rokê DYA’yê Barack Obama bû. 
Obama lihevhatin weke nekêr- 
hatî nirxand û got ku ev tenê di- 
kare gaveke destpêkê be. Serokê 
Komisyona Yekîtiya Ewrûpayê, 
Josê Manuel Barroso jî bi enca- 
man ne razî bû û got ku encamên 
konferansê li paş armancên Ew- 
rûpayê mane. Li aliyê din wela- 
tên weke Çîn û Hindistan ji 
encamên konferansê dilxweşin, ji 
ber ku ti biryarên girêder ku ka- 
ribin li pêşiya pêşketina pîşesa- 
ziya van welatan bibin asteng, 
nehatin dayîn. 

Sekreterê Netewên Yekgirtî 
Ban Ki Moon jî encamên konfe- 
ransê weke gaveke destpekê ya 
baş bi nav kir: “Ez jê haydarim 
ku bêtir hewldan pêwistin, ji bo 
ku germbûna global bê rawestan- 
din, lê ev gaveke ber bi rêya rast 
ve ye.“ 

Rudaw 


Festîvala Hewramanî seba edebîyatê lehçeya gorankî 



Silemanî - Organîzasyonê roşn- 
vîrîya kurdanê mintiqaya Hewra- 
manî yo ke bi hewramkî nameyê 
xo Melbendo Roşinwîrîy Hewra- 
manî yo, lehçeya gorankî ser o, 
Silêmanî de yew festîvale viraşte. 
Festîvale 02.12.2009 de Holî (Sa- 
lona) Roşinbîrî Silêmanî de dest 
pêkerd û 04.12.2009 de qedîyaye. 

Nêzdîye 100 kesî sey mêman 
amebîy dawetkerdiş. Hem Kur- 
distanê Başûrî ra hem zî Kurdis- 
tanê Rojhelatî ra kesê ke lehçeya 
gorankî ser o xebitîyênî beşdarê 
festîvale bîy. Hema-hema heme 
şîweyê gorankî festîvale de ame- 
bîy temsîlkerdiş. “Melbendo Ro- 


şinwîrîy Hewramanî”, kirmancan 
(zazayan) ra zî Mehemed Malmîsa- 
nij û J. îhsan Espar dawetê festîvale 
kerdibîy. Roja verêne, programê fes- 
tîvale de hîna zaf muzîkê hewramkî 
estbi. Roja dîyine û hîrêyine de da- 
des kesan babetanê cîya-cîyayan ser 
o qisey kerd. Nê qiseykerdoxan ra 
pey beşdaranê festîvale derheqê qi- 
seyanê înan de fikrê xo vatîy. 

Çend qiseykerdoxan nê babetan 
ser o qisey kerd: 

• Mihemed Elî Sultanî (Unîversî- 
teya Qumî ra), Edebîyatê Gorankî 

• Dr. Mihemed Kesas, “Bîrî Nîşti- 
manî û Helwêstî Netewayetî Le Şî’rî 
Diyalêktî Goran da” 


• Mehemed Malmîsanij, “Pêvero- 
nayîşê Hewramkî û Kirmanckî (Za- 
zakî)” 

• Hesen Selîmî Ebdulmelîkî (Ma- 
zenderan ra), “Hewramîyê Mazen- 
deranî” 

• Herdewêl Kakeyî, “Çend Babe- 
têkî Folklorî Maço” 

• J. îhsan Espar, “Destpêkê Nuş- 
tişê Kirmanckî (Zazakî)” 

• Cemal Bêdar, “Edebî Zarekî 
Hewramî” 

Roja peyêna festîvale de, gelek 
beşdarê festîvale seba gêrayîşî, bi 
hîrê mînîbusan şîy mintiqaya Hew- 
ramanî heta Tewêle (dewa hewramî- 
yan a ke sînorê Îranî ser o ya). 


Festîvala Hewramanî ra yew vîstike 


Kovara Vateyî buroyêko newe aker 


MEHMUD NÊŞITE 


Amed - Kovara Vateyi seba xe- 
batêka newe û hîraye cay buroyê xo 
ê Dîyarbekirî ard cayêko newe. 
Verê cû no buro Dîyarbekir de hetê 
semtê Yenî Şehîrî de bi. No ca hem 
qijek bi hem zî cayêko merkezî 
nêbi. Seba xebatêka bi plan û bi 
program cayêko hende bikêr nebi. 
No ca zî avuqatêko fedekar birêz 
Sitqî Zîlanî mîyanê buroyê xo de 
yew oda abimabi û texsîsî Kovara 
Vateyî kerdbi. Berpisîyarê kovare 
nê cayî de nêzdî di serrî xebata vi- 
lakerdişê Kovara Vateyî kerdê. 
Nê berpirsîyarî ewnîyê ke Dîyarbe- 
kir de xebate aver şina û hem ko- 
vare hem zî xebata ziwanî rê talep 
zêdîyo êdî mecbur mendê cayêko 
hîna gird fînê dest û hewelîyê ne 
cayî. 

No cayo neweyî 13.12.2009 sae- 


te 13.00 bi kokteylêk akerdê. No ca 
hem hetê gîrdî ey ra hem zî hetê 
cayê ci de hîna zaf rindo. No bîna 
bi heme hetî ra erjîyaye yo. Hîrê- 
çar odayê ci estê. Salonêka girde 
esta. Seba xebate û seba vilakerdişê 
kovare hîna dest dano. Nika ra şaro 
ke xebata ziwanî ra û xebata kulturî 
ra hes keno zaf kefweş bîyê. 

Nê kokteylî de zaf kurdê namdarî 
sey Talat Înançî, Sey Seîd Verojî 
sey Îbrahîm Gûçlû, sey Şêx Mîz- 
behî roşinvîrî bibî. Hema-hema 
heme îdarekerê sazîyê ke xebata 
kultur û ziwanî kenê emebî. Serokê 
KURDÎ-DERî bi rêz dr. Remazî 
Azîzoglu pa heyeta xo amebi. Tem- 
sîlkarê Enstîtuya Kurdî, temsîlkarê 
Komaleyê Nivîskarê Kurdan ame- 
bî. Serokê îdarekerê komelaya ne- 
we birêz Edîp Polat amebi. Zaf 
nuştoxê kurdan zî bibî. Pêro pîya 
nêzdî di se heb însani nê akerdişî de 


ameybî pêser. Zafêr zî wendekarê 
Kovara Vateyî emeybî. Şertê ê rojî 
hende hol nêbi reyna şarî piştî da nê 
akerdişî û beşdarê nê akerdişî bîy. 
Hem varayiş bi û hem zî serd bi. Bê 
nê şertanê negatîfî seke şi 
zanê no prosesus de moralê m; 
dan hende ca de nîyo. Partîya D' 
padîya. Seba nê padayîşî her ca 
çalekî estê. Xora çalekîyê hîna 
Dîyarbekirde virazîyenê. O nr 
Dîyarbekir de çalekîya partîya 
bibî. Eke nê şertanê negatîfî û nê 
çalekîyan ra nêbîne ko şar hîna zam 
biameyne. 

Nê akerdişî de berpirsîyarê bu- 
royî xêrameyîş kerd. Dima derheqê 
nê buroyîde agahî da şarî. Derheqê 
xebata ma vernî de malumatî da 
beşdarbîyoxan. Dima Ehmet Dirihî 
derheqê vilakerdiş û peydakerdişê 
Kovara Vateyî de malumat da. Eh- 
medî ra pey beşdarbîyoxan ra çend 



Salona buroyê kovara Vateyî 

kesî fikr û vinayişanê xo ardê 
ziwan. Peynî de no şar pêro hem 
kola û pasta werd hem zî odayê nê 


buroyî geyrê. No şar pêro berpirsî- 
yaran pîroz kerd û keyfweşîyanê xo 
bi berpirsîran reyde bare kerdî. 


Hunere Munzur Çemi u romantizm - 2 


HUDAI MORSUMBUL 

Romanê Munzur Çemî de malu- 
matroşîye kêmasîyêde yan zî newe- 
şîyêde gird a. 

“Koyê Vankî, eynî sey Koyê Kel- 
xasîkoye de qîjkek o. Koyê Kelxasî 
ser o çitur ke more asurîyan esto, ne 
koyî ser o kî merdîm ê armenîyan 
vîneno. Labelê morê armenîyan sey 
ê asurîyan leşkerî nîyo. Morê înan, 
kîlîse ya. Wînî aseno ke nê koyî na- 
meyî xo o dere ra girewto.” (r. 8) 

Seke şima cor ra wanenî, ma vî- 
nenîme ke pêroyê romanî de zî qeh- 
remanode kal wina zaf malu- 
matroşîye keno. Her ca de fîkrê kalî 
yan zî fîkrê nuştoxî yeno ra verê 
ma. Nuştoxî henî waşto ke ma her 
çekuya ey qebul bikîme. 

Ziwanê Munzur Çemî nêrî yo. 
Nêrî beno pîl la tahm nêdano. Ma- 
lumatroşîye tede zaf a. Derûdor tes- 
wîr kerdene hende hîra û xorîn 
nîya. Her fikrê xo, hîskerdîşê xo 
kelaxaş keno, kizirneno erzeno 
teber. Roman gerek mezgê ma de 
bihelîyo. La o her malumatî tahn 
dano mîyanê mezgê ma. Meselaya 
xo zaf huşk gêno. 



Munzur Çem 

Nîyadayîşê xo de îdeolojîk o. 
Her karakterê xo yo kurd rind beno. 
Eyê ke xayîntîye kenê, zafane axa 
û beg ê. Eyê ke feqîr ê, îla ebe dafa 
dişmenan qan benê. Tena Raybero 
Qop Gûlûmse Ey Dêrsim û isyana 
Çagri de axa û xulamê ey kurd ê. 
Xirabîye zî dormeyê înan ra yenê. 

Yanî ma vînenîme ke nîyadayîşo 
îdeolojîk nuştena Munzur Çemî 


keno teng. Îdeolojîyo ke her çî bi- 
kero hîna nîyameyo û nêno zî. Ede- 
bîyat de ganî zûrî estbo. Munzur 
Çem nêşkîno zûran bikero. O bi xo 
zî karakterode durust o. Na durus- 
tîye zirar dana nuştena Munzur 
Çemî. 

Kitabê Îbrahîm Ehmedî Jana Gel 
ebe ziwanê raporî nusîyayo. Kitab 
de seke Haşim Ehmedzade zî vano, 
zafê karakteran ebe heqîqetê xo, ne 
ke fekê xo ra, fekê nuştoxî ra qisey 
kenê. Na nêweşîye hem Munzur 
Çemî de hem zî zafaneyê nesrnuş- 
toxanê kurdan de esta. 

Zaf çî nuseno. No derheq de jê- 
hatî yo. îlla ke tarîxî ser o karê xo 
balkêş o. Na jêhatîye de wexto ke 
bi lezkanî binusîyo, Munzur Çemî 
zêde benê labele kalîte û senînîye 
(nitelik) kêmîyena. 

Ez xo rê xo ra pers kena ke gelo 
Munzur Çem şikîno derheqê xo de 
leqan bikero? Her çî bi ziwanêde 
cidîyet qisey beno. Halbukî henî 
nakokîyê giranî mîyanê ma kurdan 
de estê ke ganî ma înan ebe ziwa- 
nêde îronîk binusîme. Xo de leq 
kerdîş qey kêmî yo? Qey sey leş- 
kerê (leşkerê kurdan) qayt keno? 


No kar de, romannuştiş de ma 
newe yîme, nê kêmanîyê ke ez nu- 
seno heto bîn de zaf karode girs o. 
Kamcîn hetan ra rind o, ma gerek 
înan zî binusîme. 

1. Lehçeya ma û ziwanê ma tebîî 
yo ke dewlemend benî. Fikrker- 
dena ma bena zêde. 

2. Nakokîye ke dewletanê dagîr- 
keran mîyanê ma de viraştê, ma 
înan ebe romanî mîyan ra darenîme 
we. Ma yew fikrkerdene de yenîme 
yew ca. Nimûneyê bidîme: 

“Dorûverê Koyê Şeytanî de 
elewî û sunî, kurmanc kirmancî bi 
çekuyêda bîne zazayî temîyan der 
ê. Pêro waye û bîra, ded û deza, nas 
û dost, kerwa û xanimî yê. Kes no 
het ra kesî çîyê nêvano. Her di hetî 


lehçeya yewbînî zanenê, dînê yew- 
bînî ra hurmet kenê.” (r. 9) 
3-Munzur Çem roman de xeylî 
vateyanê verênan xebetneno. No 
het ra dewlemendîyêde girde teder 
a. Romananê xo yê tirkî de zî ban- 
dora fikrkerdena ey ser o kurd bî- 
yayîş esto. 

Munzur Çemî de erotîzm nêno ra 
ziwan. Munzur Çem etîkê xo yê 
feodalîzmî ra acêr nêno. Nêşkîno 
yew sehneyê maçkerdene teswîr bi- 
kero. Biewnîme: 

“Nê çekuyan ra dîme, bêçîkê 
Elîfe şî mabênê porê Mîrzayî, tede 
fetelîyayî. Destê mîrzayî kî hîna 
mabênê çiçikanê aye de bî. Bi o 
tore çimê xo niştî pêra.” (r. 119) 
(Nuşte dom keno...) 

"Qutiya Reş a Erdogan" Dengîr Mîr Mehmet Firat: 

Beriya biryara dadgehê, DTP'ê bi gotina "em ne 
mûxatab in" xwe girtibû! 

"Eger bê xwestin kurdên Tirkiyeyê çav li kurdên îraqê nekin, divê li Tirkiyeyê heyameke 
xweş bo wan bê peydekirin û jiyana wan bê xweştir kirin û kurdên îraqê hesûdiya wan bikin 
ne ew hesûdiya kurdên îraqê bikin." 


Hewiêr (Rûdaw) - Dengîr Mîr 
Mehmet Firat yek ji wan 73 parla- 
menterên kurd e ku di nav AKP’ê de 
heta pileyeke herî bilind çûye û de- 
meke dirêj wek cîgirê Erdogan kar 
kiriye. Gelek kes li Tirkiyeyê wî wek 
“Qutiya Reş a Erdogan” di meseleya 
kurd de binav dikin û yek ji kesên 
kurd ên herî bibandor e di nav AKP’ê 
de. Firat piştî hilbijartinên şarevani- 
yan li Tirkiyeyê di pileya cîgirê sero- 
kayetiya AKP’ê de nema û niha tenê 
wek parlamenter kar dike, lê nave- 
şêre ku yek ji amadekarên projeya 
“rêlêvebûna li pirsa kurd” û çareser- 
kirina pirsa kurd li Tirkiyeyê ye. 

Sala2005’an, dema berpirsê Ofîsa 
iraqê li Wezareta Derve ya Tirki- 
yeyê Osman Kurutûrk serdana 
Herêma Kurdistanê kir, ragehand 
ku eger iraqîfederaliyê bipejirînin, 
Tirkiyeyê wê rêz li îradeya wan 
bigre û wê nas bike. Piştre Tirki- 
yeyê dest bi dijayetîkirina Herêma 
Kurdistanê kir, çima? 

Tirkiye rêz li îradeya gelê iraqê 
digre. Ger xelkê iraqê biryar dan ku 
îraq welatekî federe be, divê Tir- 
kiye rêz li vêya bigre, ji ber ku ev 
pirseke navxwe ya iraqê ye û pey- 
wendiya Tirkiyeyê li gel tune. Lê 
hemû kes li Tirkiyeyê wek me na- 
fikirin. Nîvên kurdên cîhanê li Tir- 
kiyeyê dijîn. Bidestxistina mafê 
otonomiyê ji aliyê kurdên iraqê ve 
tirs li ba hinek kesan dirust kir ku 
sibe kurdên Tirkiyeyê jî heman 
daxwazê bikin. Ev tirs ne di cihê 
xwe de bû, ji ber eger bê xwestin 
kurdên Tirkiyeyê çav li kurdên 
îraqê nekin, divê li Tirkiyeyê heya- 
meke xweş bo wan bê peydekirin û 
jiyana wan bê xweştir kirin û kur- 
dên iraqê hesûdiya wan bikin ne ew 
hesûdiya kurdên iraqê bikin. AKP 
bo nehîştina bêparbûn û qedexeyên 
li ser kurdên Tirkiyeyê gelek pên- 
gav avêtine û berdewam e li ser van 
gavan jî, wek bidawîanîna rewşa ne 
asayî ya 25 salan li navçeyên kurd- 
nişînên Tirkiyeyê, azadkirina we- 
şana televizyonê bi zimanê kurdî, 
pêşxistina rewşa tendirustî û baştir- 
kirina jiyana rojane û sektorê per- 
werdeyê. Bi baweriya min pêwîste 
gavên din jî bên avêtin, lewma pro- 
jeyê “rêlêvebûna li pirsa kurd“ aza- 
diyeke zêdetir û demokrasiyeke 
zêdetir xist rojeva Tirkiyê. 

Ji sala 1991 ’an ve peywendiyeke de 
facto di navbera Tirkiyeyê û He- 
rêma Kurdistanê de heye, lê bi dî- 
tineke teng a ewlekariyê li hemû 
bûyeran hatiye temaşekirin. Par- 
tiya we tevî ku behsa guherîna si- 
yaseta Tirkiyeyê beramber 
Herêma Kurdistanê dikir, lê wê jî 
dirêjî bi heman siyaseta berê da? 
Rewşa çespandî di rojek û du 
rojan de nayê guherandin. Tirkiye 


welatekî demokratîk e û em nikarin 
siyaseteke çespandî di demeke kurt 
de biguherînin. Ev bi rêya guherîna 
yasayan, guherîna mentalîte û ba- 
weriyên xelkê hêsan dibe. Peywen- 
diyên me yên niha li gel herêmê ji 
dema borî cuda ne. Wek mînak me 
biryar daye li vir konsolxaneyekê 
vekin. Roja dûşembê li vir zîrveya 
sêqolî (Tirkiyê- îraq û Amerîka) wê 
bê lidarxistin. Dema tu bala xwe 
dide peywendiyên me yên aborî, tu 
dibînî nêzîka 5 milyar dolaran bi- 
hayê hevguherîna bazirganî ye, bi 
hezaran kes ji Tirkiyeyê hatine li vir 
kar dikin. Xwezî me warê geştiyarê 
di navbera Tirkiyeyê û Herêma 
Kurdistanê de hê bihêztir bikira. 
Serokê berê yê hikûmetê Nêçîrvan 
Barzanî berî demekê 
got ‘pêwîstiya Tirki- 
yeyê bigaza xwezayî 
û wizeyê heye, bila 
Tirkiyeyê were di 
van sektoran de hil- 
berînê bike, gaza me 
ya xwezayî ne tenê Tir- 
kiye lê têra Ewrûpa heye,’ 
gelo Tirkiyeyê wê wiha 
bike? 

Yasaya navdewletî 
dide zanîn ku divê li gel 
hikûmeta federe ev rêkeftin 
bên îmzekirin. Wek mînak em 
nikarin bê razîbûna Bexda li vir 
konsolxaneyekê vekin, eger na em 
jî hez dikin derfteke me ya bi vî 
awayî hebe, em ji dêlva ku li Basra 
û cihên din gaz û petrolê bikirin, ji 
vir bikirin bo me baştir e. Niha di 
navbera Hikûmeta Herêmê û Hikû- 
meta Federe de li ser pirsa îmzeki- 
rina girêbestên petrolê û wize 
pirsgirêk hene û heta niha yasayek 
tune. Bo me wize pirseke stratejîk 
e û em hêvîdar in di demeke nêzîk 
de ev pirsgirêk bê çareserkirin da 
ku em jî bikaribin sûdê ji wizeya 
Herêma Kurdistanê wergirin. 
Dema Ahmet Davutoglu hatHew- 
lêrê, wî got ‘deriyê Xabûr bo He- 
rêma Kurdistanê deriyê Ewrûpa, 
lê bo me jî deriyek bo Kendavê’ye, 
gelo Herêma Kurdistanê ketiye 
nav bazinê girîngîdana stratejiya 
Tirkiyeyê? 

Erê. Ger girîngiyeke stratejîk ya 
vir nebûna, Amerîka çima wê 
ewqas serbazên xwe bidaya kuştin. 
Tirkiyeyê cîranê virê û ev dever jî 
navçeyeke girîng e û navenda Roj- 
hilata Navîn e. Her buyerek û gu- 
herînek ku li vir rû bide, bandorê li 
cîranan dike. 

Di dema girjiyên di navbera Tir- 
kiye û Herêma Kurdistanê de zêde 
balkêşî li ser kesayetiya Mesûd 
Barzanî dihat kirin û wekdijminê 
Tirkiyeyê dihat wesif/drin. Her- 
wiha di dema hilbijartinan de 
partiyên tundrew hewldan dikirin 


ku kesatiya wî bikarbînin. Gelo 
niha Tirkiye li gel Barzanî li hev 
hatiye? 

Em ji Barzanî aciz nebûne heta 
pê re li hev bên. Li Tirkiyeyê de- 
mokrasî heye, lewma li welatekî 
opozisyon dibêje serokwezîr xayin 
e û divê bê darvekirin, ev tişt nor- 
mal in. Her axaftinek ku medya û 
opozisyon li Tirkiyê dike nayê wa- 
teya ku siyaseta fermî ya Tirkiyeyê 
jî wiha ye. 

Di dema qrîza di navbera Tirkiye 
û Herêma Kurdistanê de, Nêçîr- 
van Barzanî wek siyasetvanekî 
realîst ji aliyê desthilat û herwiha 
opozisyona Tirkiyeyê ve dihat ra- 
vekirin, gelo di dirustkirina vê ref- 
tara nû ya Tirkiyeyê de rola wî 
hebû? 

Belê. Ev karekî gelek dilxweş- 
ker e, divê kurd serbilindiyê bi 
xwe bikin ku serkirdekî genc ê 
wiha ji nav wan derketiye. 


iraq bibe sê parçe, Herêma Kurdis- 
tanê dikeve nav konfederaliyekê li 
gel Tirkiyê? 

Rast e. Ev wek îhtîmal yan wek 
xeyalekî siyasî ye. Gelo ev dewleta 
federe hildiweşe yan jî bêhtir ji 
caran bihêz dibe? Ev girêdayî îrade 
û çarenûsa xelkên vir e. Kî dibêje 
îraq rojekê nagihe astekê ku Tirki- 
yeyê pêve bibe. Bi goti- 
neke din em nedin 
pêşiya bûyeran baştir 
dibe. Ev cara Mf 
yekem e ku têm * 

Herêma Kurdis- r ^ 

tanê, zêde pêşketin 
heye û gelek kar '■ 
hatiye kirin û hest 
dikim herêm bi 
lezgînî pêş dikev^ 





Jiyanname 

Dengîr Mîr Mehmet Firat, sala 
1945’an li bajarê Semsûrê di mal- 
bateke kurd de ji dayik bûye. Xwen- 
dina xwe ya seretayî û navendî li 
Mêrsînê xilas kiriye û piştre di sala 
1967’an de li Zanîngeha Enqerê 
Fakulteya Yasa û Siyasetê xilas ki- 
riye. Parêzer e. Di sala 1973 ’an de, 
di hewldana xwe ya 
yekem bo parlamente- 
riyê’ bi ser neket. Piştre 
bo dema 3 geran bû en- 
damê Parlamena Tirki- 
yeyê. Dema rojekê bû 
serokê AKP ’ê û nêzîka 
I g* çar salan jî wek cîgirê 
serokê AKP’ê kar kir. 
Niha endamê fraksyona 
AKP’ê û nûnerê bajarê 
Adiyaman e di Parlamena 
Tirkiyeyê de. 



Girtina DTP’ê çi bandorê dike li 
serproseya vebûna demokratîkû 
çareseriya pirsgirêka kurd? 

DTP ne carekê hat girtin lê du 
caran. Cara yekem DTP’ê xwe bi 
xwe girt û cara dûyem jî Dadgeha 
Destûrî bi awayekî yasayî ew girt. 
Piştî kongreyê DTP’ê got ‘di ça- 
reserkirina pirsgirêka kurd de em 
ne aliyê muxatab in, muxatab 
PKK ye. ’ Ev helwest wek dawîha- 
tina hizbekê ye, parlamenterên 
wan hene, lê tenê bo wergirtina 
heqdest hene, meh bi meh diçin 
heqdestên xwe werdigrin. DTP 
berî ku biryara Dadgeha Destûrî li 
dijî wê bê girtin, xwe bi xwe da- 
xistibû. Dadgeha Destûrî jî, ku ez 
li dijî biraya wê me, di çarçova 
yasayên Tirkiyeyê de ew girt. 
Girtina DTP’ê wê bandorê li ser 
proseya vebûna demokratîk bike 
gelo? 

Na. DTP got ew ne teref e lê 
PKK teref e. DTP girtiyê îmraliyê 
di ser xem û êşên gelê kurd de gir- 
tin û pirsgirêka kurd kirin qurbana 
mirovekî. 

Bi dîtina wegirtinaDTPderî ligir- 
tina AKP’ê di pêşerojê de venekir? 
Em bi awayên yasayî xwe dipa- 


rezin. 

Çima di projeyê we de behsa 
mafên komî yê kurdan nayên 
kirin lê tenê mafên takekesî tên 
rojevê? 

Pirraniya mafên giştî di bingeh 
de mafên takekesî ne, hûn bo min 
nabêjin gelo civak ji kî pêk tê? 
Civak ji takekesan pêk tê, gelo ger 
takekes ne azad be, civak dikare 
azad be? Gelo li navçeyên kurdan 
PKK rê dide ti saziya kurdî, ku ne 
di jêr fermana wê be, kar bike? 
PKK çiqas kes kuştin, gelo hemû 
tirk bûn? Na pirraniya wan kurd 
bûn. 

Armanca serekî ya proseya ve- 
bûna demokratîk û çareseriyê 
rawestandina xwînrijandinê ye? 
Pirs ne pirsa hêzdarî û lawaziyê 
ye, Amerîka bi hemû hêza xwe di 
11 ’ê îlonê de li ser çokan hat se- 
kinandin. Bidawîanîna tundûtû- 
jiyê ne hêsan e. Ji ber ne diyar e 
kî ne yên li pişt tundiyê û sûd jê 
werdigirin. Armanca me bidawîa- 
nîna tundûtûjiyê ye. Ti tişt bi rêya 
tundûtûjiyê nayê bidestxistin, yên 
ku tên kuştin hemû jî lawên Tirki- 
yeyê ne. 

Erdogan ragehand ku vebûna 


demokrasî wê her bidome, lê 
DTP hatgirtin. Herwiha hêzên 
muxalîfjî dibêjin hûn hewl didin 
ku çareseriyekê bibînin lê nûne- 
rên gelê kurd jê ne razî ne. 

Em DTP’ê wek nûnerê hemû 
kurdên Tirkiyeyê nabînin. DTP’ê 
li navçeyên kurdnişîn 21 kursî 
anîn, lê AKP karîbû 72 kursiyan li 
heman navçeyan bidestve bîne. 
Ne merc e xelkên wan navçeyan 
hemû yan DTP û yan PKK’yî bin. 
Dibe ku DTP li dijî me bû, lê pro- 
seya vebûnê wê her bidome. Bi 
baweriya me di hilbijartinên da- 
hatû de emê dengên zêdetir bibin 
û hikûmetê pêk bînin. 

Navendên kurdî herdem behs 
dikin ku divê dewleta tirklêborî- 
nekegiştî derbixe, çima Tirkiye 
vêya nake? 

Pirs ne nav e, baş e ez li te di- 
borim, lê piştre te darve dikim! 
Gelo ev lêborîn e? Yasaya me 
heye ku rê vekiriye li pêşiya her- 
kesê ku dixwaze vegere Tirki- 
yeyê. 250 kes navê wan di lîstekê 
de ye û nakevin ber lêborînê. Berî 
demekê grûbek vegeriya Tirki- 
yeyê, gelo ew hatin girtin yan zin- 
danîkirin? Na. 

EBDÛLLAH NÎHÊLÎ 


Dihok (Rûdaw) - Ciwanên Di- 
hokê ji ber ku tevayî şahiyên serê 
salê birine Tirkiyeyê ji şîrket û Hi- 
kûmeta Herêmê acis in. Ciwan di- 
bêjin ku li cihê Stenbolê, bila 
şahiyan li Kurdistan û Dihokê bigê- 
rin. Xwediyên şîrketên tûrîzmê jî 
dibêjin ji ber çanda eşaîrî ew nika- 
rin li Dihokê şahiyan lidarbixin û ji 
ber wê yekê xelkê dibin şahiyên li 
Tirkiyeyê. 

Ev bi rojane li Dihokê bi rêya 
dezgehên ragihandinê ji bo şahiyên 
serê salê û bi tevlîbûna hunermen- 
dên kurd reklam tên kirin. Ev rek- 
lam Sefer Hesen (28) gelek 
xeyidandine: “Mixabin li bajarek 
wekî Dihokê ti cih nîne ku ji bo 
malbatan şahî tê de bên kirin.” 

Sefer û du hevalên xwe li çayxa- 
neyeka Dihokê dirûniştin û nîqaşên 
xwe li ser şahiya serê salê germ ki- 
ribûn: “Bila li Dihokê şahî bikin û 
em jî karibin beşdarbin. Em nikarîn 
hezar dolaran xerc bikîn û ji bo şa- 
hiyê biçîn Tirkiyeyê.” 

Ciwanê Dihokî rexneyan li çanda 
berteng a xelkên Dihokê digire, bal 


dikişîne li ser şahiyên Cemşîd, 
Muîn û Necwa Kerîm û dibêje: “Li 
Silêmanî û Hewlêrê bi tevlîbûna 
dansozan çend şahiyên mezin tên 
sazkirin, lê li Dihokê tiştek neha- 
tiye kirin. Ji ber vê gelek xelkên me 
diçin Stenbolê, bi hezaran dolar li 
otel û xaringehên tirkan xercdikin.” 

Reklamkirin, hilawistina tablo û 
wêneyên gêrana çend şahiyên serê 
sala 2010’an ji hunermendên he- 
rêma Dihokê û yên herêmên din ên 
li Tirkiyeyê, wekî Karwan Kamil û 
Şerîf Kayran hîn zêdetir ciwanên 
Dihokê xeyidandîne. Xwendevanê 
zanîngehê Rezvan Nêrweyî (19) di- 
bêje, “eger şîrketên tûrîzmê hewl 
bidin ku li Dihokê şahiyek saz kiri- 
bana yan jî bajarek din ê Herêma 
Kurdistanê, wê derfetek ji bo tevlî- 
bûna wan jî çêbibûya: “Bi vî rengî 
qezenc û xerca kesên beşdar wê li 
Kurdistanê bizivirîban.” 

Hesen Kamil li taxa Girêbasa di 
marketekê de rûniştibû û ew jî di 
xema şahiyek xweş de bû: “Eger 
şahiyên serê salê li Dihokê bûna, ez 
û malbata xwe jî tevlîdibûn. Lê me 
ewqas pere nîne ku em ji bo şahiyê 
biçîn Tirkiyeyê.” 



Handy jiyana zarokan 
tevlihev dike 


rlîstikvanê "Ma ev dil 
dike?” kurd e 


LENYA MEHMÛD 


Silêmanî (Rûdaw) - Wek her 
derê li Herêma Kurdistanê jî bika- 
ranîna telefonên mobîl di nav 
ciwan û zarokan de gelek zêde 
bûye. Pisporên tendurustiyê bikara- 
nîna mobîlan ji bo zarokan xeter di- 
bînin û dibêjin ku zarok bi van 
tiştan sergêj dibin. Pispor herwiha 
destnîşan dikin ku zarok mobîlan bi 
armancên dîmen, wêne û fîlmên 
seksê bikartînin. 

Di nav bexçeyekî li Silêmaniyê 
Aryanê 13 salî, çend hevalên xwe 
yên zarok li dewra xwe civandine û 
skêçên seksî yên di mobila xwe de, 
nîşanî wan dide. Ji bo parastina mo- 
bila xwe Aryan ditirse nave bavê 
xwe bîne ziman lê didomîne: “Du 
caran li malê mobile ji min standin, 
lê dawî razî bûn bidine min.” Aryan 
eşkere dike ku bi sanahî skêçên 
seksî bi rêya bluetooth bidest dixe 
û di nav mobila xwe de vedişêre: 
“Heta niha bi rêya mobile min pênc 
keç peyde kirine.” 

Ketina mobilan di destê zarokên 
jêrî 18 salan de, ne ku bi tenê me- 
tirsiya jirêderketin û jidestdana re- 
wiştên baş peyde kiriye lê belê 
hinek keç jî giliyan dikin ku zaro- 
kên wiha wan bi klîp û mesajan ser- 
gêj dikin. Jiyar Fatih a xwendekara 
25 salî jî wek gelek keçên din jiber 
destê zarokan dinalîne û dibêje: 
“Didin pey min û gotinên tehl dibê- 
jin. Carina wan gotinên ku di skê- 
çên sêksî de dibihîzin, dibêjin.” 

Dema zarok (jêr 18 sal) dibin 
xwedî mobilê wek ‘peymanekê’ di 
navbera xwe de îmze dikin ku çi 
skêçên sêksî li ba yekî ji wan hebin, 
divê bişîne yên din. Ramyar Hisênê 
14 salî behsa hogirên xwe yên 
xwedî mobile dike û diyar dike: 
“Fîlmên sêksî naxim nav mobile 
xwe de. Dema hogirên min li gel 


keçan diaxfîn, temenê xwe mezin 
dikin da keçan razî bikin. Her fil- 
mek sêksî bidest ket, bilez jihevdu 
re bi rêya bluetooth rê dikin.” 

Berpirsê Polîsên Nûciwanên Si- 
lêmanî Mehmûd Ehmed Mirad 
behsa kêmbûna pirsgirêkên bikara- 
nîna mobile ji aliyê zarokan ve dike 
û dibêje ku ji dema yasa bikaranîna 
mobilan ji aliyê Parlamenê Kurdis- 
tanê ve hatiye sitendin, pirsgirêk 
kêm bûne û domand: 

Li gor sosyologan, hilgirtina mo- 
bilan ji aliyê zarokan ve dibe se- 
demê pirsgirêkên civakî. Civaknas 
Heme Ehmed Resûl ji dê û bavan 
daxwaz dike hay ji zarokên xwe 


hebin û nehêlin mobil hilbigrin. 
Heme Ehmed Resûl bibîrtîne ku 
dema zarokên temenê wan kêmî 18 
salan dema di ekranên mobilan de 
dîmen, fîlm û wêneyên ku bando- 
reke xirab li ser mirov çê dikin, te- 
maşe bikin, nexweşiyên psikolojîk 
û yên din digrin: “Ger zarok du 
salan mobile bikarbîne bi nexwe- 
şiya kansera mêjî dikeve û di warê 
civakî de jî xelkê bêzar dikin û re- 
wiştên xirab belav dikin. Herwiha 
di warê aborî de jî xerciyeke zêde 
rûbirûyê malan dikin û di warê psî- 
kolojî de jî nehêniyên wan zêde 
dibin û fêrî veşartina axaftin û 
razan dibin.” 


Bulent inal 


din. Herwiha wî di fîlmên weke 
“Evîn û Şer” û “Mêrekî Bêdil” de 
rola sereke lîstiye. Bulent înal, di 
sala 1973’an de li Hilwanê ji dayîk 
bû ye. Xwendina xwe li Stenbol û 
Izmirê temam kiriye. Dema ku ew 
13 salî bû ye, bavê wî di rûdaneke 
trafîkê de mirî ye. Ew sêwî mezin 
bû ye. Jiyana inal li sê bajarê mezin 
derbas bû ye: Riha, Stenbol û îzmir. 
Ew dibêje, dema ku xelk bi navê 
Yilmaz gazî wî dikin kêfxweş dibe. 
Hezkiriyên Yilmaz Gûney, wî di 
şexsê Bulent inal de dibînin. Ew bi 
vê yekê gelekî serbilind e. Jixwe 
ew û Yilmaz Guney cîranên hev 
bûn. Yilmaz Guney ji Siwêrekê bû. 
Siwêrek bajarekî nêzîkî Hilwanê 
ye. Ew di hevpeyvîneke xwe de di- 
bêje: “Min gelekî hez dikir ku bi- 
karibim rojekê cihê Yilmaz 
dagirim, lê cihê wî nayê dagirtin.” 
Derhênerên ku ligel Inal fîlm çêki- 
rine, gelekî jê razî ne. Jiber sempa- 
tîk e, bêhnfereh e, aram û hêmin e. 
Niha Bulent înal, li Tirkiyê lîstik- 
vanê herî karîzmatîk û bi prensîb tê 
naskirin. Lê belê kêm kes dizanin 
ku ew kurd e. 


DÎLBÎXWÎN DARA 


Bonn (Rûdaw) - Van rojan li 
Tirkiyeyê û Bakurê Kurdistanê rê- 
zefîlmekê deng da ye. Mijara rêze- 
fîlmê “Ma ev dil te ji bîr dike / Bu 
Kalp Seni Unutur mu?” li ser bûye- 
rên 12 îlonê yên sala 1980’an in. Di 
rêzefîlmê de îşkence û zora ku li 
zindana Amedê jî li girtiyan hatibû 
kirin, tê nîşandan. Girtiyên siyasî 
yên kurd, li zindana Amedê xerab- 
tirîn îşkenceyan dîtibûn, ew dîmen 
yek bi yek di rêzefîlmê de têne 
dîtin. Lîstikvanê serek e yê fîlm 
kurd e. Navê wî Bulent înal e. Di 
fîlm de ew rola girtiyekî siyasî bi 
navê Sinan dilîze. 

înal, ku heta niha li ser kurdbûna 
wî nehatiye nivîsandin, kurdekî 
Hilwanê ye. Hilwan navçeya Riha 
(Urfa) yê ye. Di rêzefîlma Azad de, 
rola Azadê Rihayî lîstibû. Wî heta 
niha di 20 rêzefîlm û fîlman de lîs- 
tiye û di hemû rolên xwe de jî ser- 
keftî bû ye. Ew bi rêzefîlma “Salên 
Wendayî” hate naskirin. Ew fîlm bi 
zimanê erebî jî hate doblajkirin û di 
televîzyonên erebî de hate weşan- 



















